Beth yw Cywirdeb Gwleidyddol / Marcsiaeth Ddiwyllianol, beth yw ei bwrpas a pham ei fod yn beryglus i bawb - The Sovereigner\nMae diwylliant cywirdeb gwleidyddol ac identity politics wedi bod o gwmpas yn ei anterth ers chwedegau’r ganrif ddiwethaf. Enw arall ar hyn oll yw Marcsiaeth ddiwyllianol neu Neo Farcsiaeth ac mae wedi ei gynllunio i danseilio normau cymdeithas a gwledydd y byd er mwyn gosod y seiliau ar gyfer y chwyldro rhyngwladol llywodraeth ganolog ‘Un Byd’ newydd.\nAr ôl i’r chwyldro Marcsaidd gwreiddiol i uno holl weithwyr y byd yn erbyn eu cyflogwyr a’r cyfalafwyr fethu, daeth criw o academyddion at ei gilydd i geisio creu symudiad newydd er mwyn annog chwyldro rhyngwladol newydd ble methodd y chwyldro Marcsaidd gwreiddiol.\nFelly dechreuodd ysgol Frankfurt ei fywyd yn 1923 o dan yr enw Institute of Social Research. Roedd yn ganolfan ymchwil a oedd yn canolbwyntio ar Farcsiaeth ac yn gysylltiedig â Phrifysgol Frankfurt. Roedd arweinwyr ac aelodau enwog o’r sefydliad yn cynnwys Carl Grünberg, Georg Lukács, Felix Weil, Max Horkheimer, Theodor W. Adorno, Erich Fromm, Herbert Marcuse, György Lukács a Jürgen Habermas i enwi ond rhai. Roedd Antonio Gramsci a’r hyn sydd erbyn hyn yn aml cael ei ddisgrifio fel quackery Sigmund Freud hefyd yn ddylanwad mawr ar ddatblygiad y sefydliad.\nUn o brif gredoau’r sefydliad a’i chefnogwyr oedd bod y gred neu freuddwyd Farcsaidd wreiddiol a hybwyd gan Karl Marx, Friedrich Engels a Lenin, o uno a chodi yn erbyn eu cyflogwyr, wedi methu, a bod felly angen creu mudiad newydd a mwy effeithiol yn ei le – mudiad nad oedd wedi ei seilio ar chwyldro ‘y gweithwyr’ ond yn hytrach ar danseilio ‘gormes diwyllianol y gorllewin’ drwy harnesu a manipiwleiddio diwylliant ei hun.\nCred yr aelodau oedd bod gwledydd a diwylliant y gorllewin – Ewrop ac America yn enwedig – yn naturiol ormesol. Yn eu tyb nhw roedd gwerthoedd y gorllewin megis rhyddid yr unigolyn a rhyddid barn yr unigolyn, cenedlaetholdeb, y teulu traddodiadol ynghyd a’r gwerthoedd Cristnogol sydd yn gynhenid i ddiwylliant moesol Ewrop, yn arbennig o ddrwg. Ac yn ei barn nhw hefyd roedd y dyn gwyn, ei ‘batriarchaeth ormesol’ a chyfalafiaeth yn gyffredinol yn rhan fawr o’r broblem. Drwy inffaltreiddio a manipiwileiddio diwylliant yn gyffredinol, bwriad yr intelligentsia rhyngwladol yma oedd ceisio israddoli, tanseilio a dileu’r holl werthoedd uwchlaw mewn ymgais i fraenu’r tir yn barod ar gyfer chwyldro byd-eang comiwnyddol fel yr oedd y symudiad Marcsaidd gwreiddiol wedi bwriadu ei gyflawni – chwyldro rhyngwladol ‘iwtopaidd’ a fyddai yn unedig yn ei wrthwynebiad i ormes honedig y gorllewin i ddechrau gyda – cyn symud ymlaen i holl gyfandiroedd y byd.\nYn ystod cyfundrefn orthrymus Hitler yn y 1930au, symudodd y sefydliad a’r rhan fwyaf o’i aelodau amlwg i’r Unol Daleithiau a dod o hyd i gartref newydd ym Mhrifysgol Columbia, Efrog Newydd. Unwaith yn yr UDA, ymledodd eu dylanwad i’r prifysgolion eraill megis Berkeley, Princeton a Brandeis, gan hefyd ymgorffori symudiadau hawliau sifil a gwrth-sefydliadol yr oes. Daeth llyfrau megis Eros and Civilisation a’r papur ‘Repressive Tolerance’ gan Herbert Marcuse a The Authoritarian Personality gan Theodor Adorno yn lyfrau cwlt gwrth sefydliadol yr oes ac yn arfau effeithiol gan y neo Marcswyr yn erbyn be a welent fel system ormesol yr Unol daleithiau a gwledydd Ewrop yn gyffredinol.\nRepressive tolerance / Liberating tolerance\nErbyn hyn roedd syniadaeth yr holl aelodau wedi datblygu ac roeddent wedi miniogi’r cynllun ar be yn union oedd angen cymeryd lle’r dosbarth gweithiol fel prif yrrwyr y chwyldro Marcsaidd byd-eang a fethwyd a’i wireddu yn flaenorol. Penderfynwyd mai’r ffordd o wneud hyn fydde creu neu fanipiwleiddio ‘brawdoliaeth o ddioddefwyr’ allan o’r holl grwpiau lleiafrifol a oedd â gwahanol hunaniaethau ac agendâu i’w gwthio ar y pryd ac yn y presennol.\nFelly, roedd yr holl symudiadau cymdeithasol oedd yn digwydd ar y pryd yn yr UDA yn arbennig megis ffeministiaeth ail don, comiwnyddiaeth, anffyddiaeth, mewnfudo di reolaeth a ‘byd heb ffiniau’ , dyneiddiaeth, amlddiwylliannedd, nihiliaeth, hedoniaeth, amgylcheddiaeth, rhyddfrydiaeth rywiol a chyffuriau di ddiwedd, grwpiau lleiafrifol ethnig a ‘Black power‘ (a Black Live Matter erbyn heddiw), a ‘blaengawrwch’ di gwestiwn yn gyffredinol, yn creu arf perffaith i’r neo Farcswyr eu harnesu a’u manipiwleiddio er mwyn gwthio eu hagenda eu hunain o ymosod ar yr hyn y credent i fod yn wrthwynebus i’r ‘chwyldro rhyngwladol’ sef y sefydliad Americanaidd ac Ewropeaidd, y teulu traddodiadol, cenedlaetholdeb a chariad at wlad, a’r ‘dyn gwyn drwg a gormesol’ honedig yn gyffredinol.\nRhaid oedd (ac ydi gan eu bod dal wrthi yn ceisio ei ddinistrio) ymgeisio i danseilio’r gwareiddiad gorllewinol yma, ynghyd a ‘r diwylliant traddodiadol a moesoldeb. Neu, mewn geiriau eraill, bydde agweddau protestio ayb yr holl grwpiau yma yn cael eu camddefnyddio, megis arf, i greu rhaniadau a thensiynnau di ben draw rhwng y rhywiau,y gwahanol hiliau ayb, ac i geisio tanseilio a chwalu cymdeithas a gwledydd y byd er mwyn gosod y seilwaith i drefn newydd fyd eang a fydde, yn anochel, yn unffurf ac yn dotalitaraidd ei ffurf.\nNid oedd bellach frwydr i ymladd am hawliau cyfartal i bawb a phob unigolyn o dan yr un cyfansoddiad (yn arbennig yn yr UDA) a’r un gyfraith be bynnag eu daliadau gwleidyddol, eu rhyw, eu crefydd neu liw. Yn hytrach, roedd rwan angen ymgyrchu yn ddi sdop am hawliau arbennig a gwahanol ar gyfer nifer di ri o grwpiau arbennig yn seiliedig ar eu hunaniaethau a’u teimladau, er mwyn ymosod ar, a ‘rhannu a rheoli’ ”y sefydliad’ o bob cyfeiriad posib, a’i danseilio a’i chwalu o’r tu fewn. Ac yn gwbl groes i syniadaeth Martin Luther King, yn ogystal â rhyw, daeth lliw croen yn bwysicach nac erioed ac yn arf ynddo’i hun. Yn wahanol i foeswers Dr King, nid cymeriad y person oedd yn cyfri mwyach ond y melanin yn ei groen neu ei chroen.\nFel soniwyd, yn ôl y Marcswyr newydd, roedd ac mae ‘patriarchaeth’ a chyfalafiaeth pob dydd hefyd yn dal popeth a phawb yn ôl ac ar fai am bopeth. Ac roedd ac mae angen i unrhyw un a oedd â barn wahanol i’r Marcswyr gael eu hanwybyddu, eu sarhau neu eu tawelu. Gwneir hyn yn arbennig o glir yng ngwaith un o aelodau enwocaf y mudiad cynnar, darlithydd ac un o brif actifyddion Ysgol Frankfurt, Herbert Marcuse. Mae papur enwog Marcuse ‘Repressive tolerance’ a gyhoeddwyd ym 1965, yn nodi’n glir ac mewn du a gwyn sut yr oedd yn credu bod angen i rhai goddefiadau ‘gael eu rhyddhau’ (eu stopio) pan mae’n dod at farn y bydde fo a’i gyfeillion yn anghytuno ag o. Yn ei bapur enwog ar y pwnc ‘Repressive tolerance’, dywed Marcuse:\nSylwer mai diwylliant neu draddodiadau mwy cymdeithasol geidwadol neu draddodiadol sy’n cael eu targedu yma nid y dde neo-ryddfrydol (neu gyfalafiaeth fonopoli i fod yn fanwl gywir) eithafol i wneud gyda’r bancwyr rhyngwladol, arian a chyllid a’r diwydiant rhyfela – mae’r sefydliadau rhyngwladol rhemp a pwdwr hynnu yn cael eu anwybyddu a chael llonydd gan y neo-Farcswyr yn gyffredinol – rhywbeth pwysig a pherthnasol iawn i’w nodi wrth geisio edrych ar y pictiwr mawr a dangos mai nid grŵp o ideolegwyr naïf yn credu yn ddidwyll yn eu hegwyddorion sydd tu ôl i hyn oll.\nMae’r dyfyniad yma uwchben gan Marcuse yn mynd at graidd y symudiad ac yn dangos mae symudiad gwbl anoddefgar ac anrhyddfrydol ydi hwn sydd yn cuddio o dan glogyn goddefgarwch a rhyddfrydiaeth ‘flaengar’. Aeth Marcuse ymlaen i fod yn aelod blaenllaw o’r OSS (Office of Strategic Services) – asiantaeth ryfel a deallusrwydd rhyfel llywodraeth yr Unol Daleithiau yn ystod yr ail ryfel byd, a rhagflaenydd i’r CIA / Central Intelligence Agency.\nMae Critical theory yn dechneg arall a gafodd ei greu a’i bregethu i fyfyrwyr gan aelodau’r ysgol Frankfurt fel rhan o symudiad yr ysgol – gan Max Horkheimer yn enwedig. Yn rhan o Farcsiaeth ddiwylliannol yn gyffredinnol, pwrpas Critical theory oedd/ydi beirniadu ac ymosod ar bopeth sydd yn graidd i ddiwylliant haniaethol Ewropeaidd yn arbennig – yn cynnwys y teulu, traddodiad a diwylliant cenedlaethol, teyrngarwch i genedl a chenedlgarwch, moesoldeb a gwerthoedd moesol a Christnogol, perthnasau hetero rywiol dynion a dynesau a’i gilydd a chyfalafiaeth bob dydd.\nY nod oedd ac ydi, drwy’r system addysg ac academia, gwleidyddiaeth, y cyfryngau a diwylliant yn gyffredinol, dileu a dinistrio’r holl nodweddion yma ac yn eu lle, gosod ffordd cwbl newydd o feddwl ac o fyw fydde yn araf deg yn datblygu i fod ‘y norm newydd’ ac yn rhan o un diwylliant rhyngwladol o dan drefn bydol newydd (New world order). Gwelir hyn yn weddol amlwg yn un o ddyfyniadau Horkheimer o’r cyfnod:\nY sefyllfa erbyn heddiw\nRoliwch ymlaen i heddiw, dros hanner canrif yn ddiweddarach ac mi allwn weld, hyd yma, fod y peiriannwyr cymdeithasol meglamaniacal yma wedi bod yn dra llwyddiannus yn eu hymgyrchoedd i drawsnewid diwylliant a chymdeithas. Erbyn hyn mae diwylliant honedig ‘woke’ cywirdeb gwleidyddol ac ymosod ar ryddid barn yn sefydliadol, a bellach i’w weld yn rhan greiddiol o brifysgolion, colegau ac ysgolion yn y gorllewin a thu hwnt.\nMae’r ‘frawdoliaeth o ddioddefwyr’ hunan gyfiawn wedi tyfu i gynnwys pob grwp lleiafrifol posib gan gynnwys grwpiau i wneud gyda gwahanol hiliau honedig leiafrifol, yn ogystal a grwpiau i wneud gyda rhywioldeb, gan gynnwys pobol trans a’r sbectrwm newydd ac enfawr o wahanol rywioldebau o dan fantell LGBTQI ayb.\nGwelir safe zones a rheolau ‘dim platfform’ yn codi o fewn y prifysgolion a thu hwnt, a gwaherddir nifer o siaradwyr gwadd rhag siarad er mwyn ‘gwarchod teimladau’r myfyrwyr rhag barnau neu safbwyntiau gwahanol a all eu hypsetio’ – gan arwain llawer i nodi fod nifer o genhedlaeth neu genedlaethau a ddisgrifir yn aml fel cyfuniad o bluod eira ‘Woke‘ a SJW’s (Social Justic Warriors) yn, a wedi ei chreu, sydd yn hapus i weiddi a beirniadu eraill ond yn gwbl analluog i ddelio gyda gwahaniaethau neu safbwyntiau barn sydd yn wahanol i’w rhai nhw.\nAc mae unrhyw farn sydd wedi ei benderfynu ganddynt i fod ‘yn annerbyniol’ unai yn cael ei wahardd neu ei labelu yn ‘siarad casineb’ a’i sensro. Os oes un lle ble dyle confensiynau, agweddau a daliadau pobol gael eu herio a’i procio, a ble gellir dadlau ac ystyried pob syniad o dan haul er mwyn datblygu gallu a sgiliau’r unigolyn i feddwl a chanfod barn ei hunan yn y byd, prifysgolion a cholegau ydi un o’r llefydd amlwg hynnu.\nOnd dim mwyach mae’n ymddangos. Rwan, ynghyd ag ysgolion, maent yn ymdebygu mwy i ganolfannau indoctroneiddio Orwelaidd lle mae’r rhaid i bawb feddwl yr un fath neu gael eu cosbi am wrongthink os nad ydynt yn cydymffurfio.\nFfeministiaeth fodern – ymosodiad bwriadol ar ferched, nid eu hachubiaeth\nYchydig sy’n amgyffred y posibiliad mae ymosodiad ar ferched yw ffeministiaeth fodern – ffeministiaeth ail don, trydydd a phedwaredd ton yn enwedig.\nAnaml mae yn cael ei grybwyll mai ddim ond yn 1918 y pasiwyd Deddf Seneddol i roi hawl i i ddynion dros 21 oed bleidleisio, p’un a oeddent yn berchen ar eiddo ai peidio, ac i fenywod dros 30 oed yn ogystal.\nDdeng mlynedd wedyn, yn 1928, o’r diwedd enillodd fenywod hefyd gydraddoldeb etholiadol pan roddodd Deddf 1928 y bleidlais i bob merch dros 21 oed. Felly mae’r syniad yma mae gormes dynion yn gyffredinol sydd tu ôl i bopeth yn ychydig o ffalasi o’r dechrau. Gormes ar holl ddynion a merched gan ethol rai sydd wedi ac sydd yn dal i fod mewn bodolaeth yw hyn wedi bod erioed-ethol rai sydd fel arfer yn perthyn i’r elit sefydliadol ariannol a gwleidyddol – ac elit sydd wedi ac sydd dal gyda’r pŵer i yrru miliynau o ddynion ifanc i ryfel i gael eu lladd a’u chwythu i ddarnau mewn rhyfeloedd y mae’r elit yma yn aml wedi eu creu ac yn elwa ohonynt yn ariannol.\nAc erbyn hyn, ac yn wahanol i’r holl brotestio sydd yn honni yn wahanol, er bod cydraddoldeb cyfleodd bellach yn bodoli yn gyfreithiol rhwng merched a dynion ym mhob maes, mae’r ymgyrchu ffeministaidd di ddiwedd wedi ei hen herwgipio gan y rhai hynnu sydd am ymosod ar ferched a chryfderau a rhinweddau creiddiol menywaidd a benyweidd-dra.\nAc yn enwedig, ymosod a dilorni dewis a rhyddid merch i fagu teulu a rhedeg y cartref – ac yn arbennig pan yn ifanc ac ar eu mwyaf ffrwythlon. Dilornir y fath beth fel rhywbeth hen ffasiwn, cul ac wedi ei orfodi gan ‘ormes batriarchaidd’. Yn lle, mae’r corfforaethau, y wladwriaeth a’r peirianwyr cymdeithasol wedi bod yn llwyddiannus mewn annog merched i fod yn deyrngar i gwmnïau, i gorfforaethau, i gonsumerism ac, er yn llai pwysig i’r globaleiddwyr,i’r wladwriaeth. Hyn oll, yn gyffredinol, yn hytrach na bod yn deyrngar i’w teuluoedd, eu gwŷr ac i gymdeithas a’r genedl.\nGolyga hyn hefyd fod y banciau a’r wladwriaeth yn gwneud mwy o bres o’r dreth incwm ychwanegol o ganlyniad i fwy o ferched yn gweithio, a’r corfforaethau hefyd drwy’r gwariant ychwanegol gan yr un merched o ganlyniad i gael mwy o bres i’w wario. Hefyd, golyga’r ffaith fod mwy o ferched yn dewis gweithio i eraill, fod y wladwriaeth yn gallu ‘cael at y plant’ er mwyn eu indoctrineiddio yn well ac o oed cynharach – yn ogystal a’r cyfle i wneud y plant yn rhan o’r system gyfalafol/gorfforaethol o brynu di ddiwedd yn ifancach.\nGwerth nodi hefyd, yn ôl yr awduron Ellen Chesler, Peter J Johnson a John Ensor Harr, fod y teulu hynod ddylanwadol, y Rockerfellas yn un enghraifft amlwg o deulu neu sefydliad hynod gefnogol sydd wedi (ac yn) annog gymaint â phosib o ferched i weithio yn yr Unol Daleithiau (ac wedyn Prydain a gweddill Ewrop) o’r 1960’au ymlaen yn enwedig, ynghyd a bod yn flaenllaw mewn hybu’r pil atal genhedlu gyntaf drwy gefnogi gwaith Margaret Sanger (Planned parenthood yn nes ymlaen) ac eraill. Hynnu yn ogystal ac annog ‘y chwyldro rhyw’ honedig, Y tyb yw mai nid chwyldro organig hap a damwain oedd hwn ond yn hytrach rhan o’r cynllun i chwalu’r teulu traddodiadol ac i gael mwy o ferched yn gaeth i’r system gyfalafol ac i fod yn ‘unedau consumerist‘ newydd. Mae cyfweliad enwog a hynod ddiddorol gyda’r cyfarwyddwr ffilm Aaron Russo ar y we sydd yn trafod y mater yma yn gelfydd.\nYn yr un modd a’r pwynt uchod, mae’r agenda yma hefyd yn ymosod ar ddynion a chryfderau creiddiol gwryw, a’u gwneud allan i fod yn rinweddau cul, hen ffasiwn a chynhenid ormesol a threisgar. Ac yn yr un modd, rhaid annog dynion i fod yn deyrngar i gwmnïau, i gorfforaethau, i gonsumerism ac i’r wladwriaeth yn hytrach nag i’w teuluoedd, eu gwragedd, i gymdeithas ac i’r genedl.\nMae’r rhan fwyaf dwi’n siŵr yn cefnogi hawliau cyfle cyfartal i ddynion ac i ferched. Ond er hyn, mae merched a benyweidd-dra, yn ogystal â dynion a gwrywdod, drwy gynllun, yn cael eu hymosod arnynt gan y peirianwyr cymdeithasol. Mae harddwch yn ogystal â thueddiad a sgiliau naturiol merched i feithrin a gofalu am blant ac eraill yn cael eu hymosod arnynt yn gyntaf, gyda merched rwan yn cael eu hannog i ddad harddu eu hunain yn fwriadol mewn bob ffordd bosib, i ddinistrio’r agweddau hynnu ohonynt sydd yn ei gwneud yn unigryw fenywaidd, ac i’w hannog i fod yn ‘fwy fel dynion’, yn andrognous neu yn ddi ryw. Yn yr un modd mae dynion yn cael eu hannog i fod mwy fel merched, yn androgonous neu yn ddi ryw.\nA rwan mae hyd yn oed yr hawliau cyfiawn elfennol hynnu o gydraddoldeb i ddynes ac i ddyn yn wyneb y gyfraith y gall bawb ei gefnogi ac a frwydrwyd yn haeddiannol amdanynt, o dan fygythiad ac yn cael eu hisraddio a’u diystyru gan y peirianwyr cymdeithasol – hynnu drwy ddod a’r mater diweddaraf i mewn sef materion trans di gwestiwn.\nBeth bynnag eich barn neu ddim ar y pwnc, gyda’r mater diweddar yma, gwelir hawl sylfaenol dynes neu ddyn fiolegol i breifatrwydd ac i hyd yn oed ddiffinio eu hunain fel dyn neu ddynes fiolegol, o dan fygythiad gan ei fod yn cael ei fynnu mae jisd label amhendant yw rhyw sydd yn gallu newid ar fympwy. Ar ben y gwallgofrwydd yma, mae ymgais gan awdurdodau i orfodi pobol i wneud disgrifiadau biolegol anwir o eraill neu risgio cael eu harestio am ‘siarad neu annog casineb’.\nYndi, mae ymgyrchu hawliau trans wedi hyd yn oed dechrau mynnu nad oes hawl gan ferched i anghytuno fod merched trans (pobol oedd ‘yn arfer bod’ yn ddynion) yn ferched biolegol ac felly ddim yn gallu gwrthwynebu rhannu unrhyw ofod preifat megis ystafelloedd newid gyda pherson neu bersonau trans – preifatrwydd sydd, hyd y gwn i, wedi cael ei gymud yn ganiataol ers dechre amser. Ac maer’r un peth yn wir am ddynion pan mai’n dod at ddynon trans (pobol oedd yn arfer bod yn ferched).\nMae’r diffyg preifatrwydd yma yn cynnwys stafelloedd newid a thoiledau a all gynnwys plant, boed yn fechgyn neu ferched. Felly ar ôl degawdau o ymgyrchu yn gyfiawn am gyfartaledd i ferched, mae hyn yn barod yn dechrau cael ei ddiystyru a’i sathru arno gan yr ymgyrchoedd gorffwyll. Ond nid yma mae hyn yn mynd i stopio dwi’n ofni. Y cam nesaf y mae’r peirianwyr cymdeithasol am ei wthio os cawn ei ffordd yw transhumanism sef cyfuno neu asio pobol gyda thechnoleg/peiriannau. Yn barod mae gwladwriaethau yn dechrau gwthio’r syniad o roi hawliau dynol i robotiaid. Mwy am hyn islaw.\nDwi’n ofni mae twyll yw rhan fwyaf o ffeministiaeth fodern – ffeministiaeth trydydd/pedwaredd ton yn enwedig. Twyll sydd, yn unol â’r cynllun cywirdeb gwleidyddol, Ysgol Frankfurt a Marcsiaeth ddiwylliannol, wedi ei gynllunio i danseilio cymdeithas fel yr ydym yn ei hadnabod, drwy ddinistrio’r uned deuluol draddodiadol ac i greu amwysedd a thensiwn di ben draw rhwng dyn a dynes a’u perthynas naturiol nhw.\nMae cyfartaledd cyfle wedi ei osod mewn cyfraith. Ond, er anaml yn beth poblogaidd i’w awgrymu, pan mai’n dod at y ‘gap cyflog’ credir gan nifer cynyddol erbyn hyn fod y gwahaniaeth ariannol yma rhwng dyn a dynes wedi ei ddangos i fod yn rhywbeth sydd yn ddibynnol ar ddymuniad dynion yn gyffredinol i weithio oriau hirach, a merched i hefyd gael plant wrth gwrs– y gwahaniaeth rhwng cyflog pendant ac oriau a weithiwyd.\nPwysig cofio hefyd yn fy marn i nad yw cyfartaledd cyfle yn golygu cyfartaledd canlyniad. Hynny yw, er gwaethaf y cyfle cyfartal sydd i ddyn neu ddynes, ni ellid a ni ddylid gorfodi fod yr un canlyniad yn cael ei weld. Er enghraifft, os oes 5 dynes a 5 dyn yn mynd ar gwrs hyfforddi i fod yn weithwyr carffosiaeth, gwiriondeb llwyr fydde gorfodi, yn erbyn ewyllys unrhyw unigolyn, fod 5 dyn a 5 dynes yn dal yn awyddus i weithio fel gweithwyr caerffosiaeth ar ddiwedd y cwrs.\nHynny yw ni ddylid gorfodi fod yr un canlyniad cyfartal yn digwydd gan fod hyn yn ddibynnol ar ddymuniad a hefyd sgiliau neu allu’r unigolyn – a ddim yn rhywbeth y dyle gael ei fynnu neu orfodi. Byse mynnu cyfartaledd canlyniad bob amser yn bob man, yn mynd yn groes i ‘hawliau dynol’ y dynion a’r merched ac , yn, wel, jisd gwirion.\nErbyn hyn, er eto ddim yn rhywbeth arbennig o boblogaidd i’w bwyntio allan ac efallai ddim yn broblem ddybryd beth bynnag, ond mewn nifer o achosion, gellid dweud fod merched hyd yn oed gyda mantais dros ddynion o ran discrimneiddio positif ar gyfer nifer o swyddi – yn y sector gyhoeddus yn enwedig – gan eu bod yn aml yn cael eu ffafrio ar gyfer swyddi yn seiliedig ar eu rhyw ac ar y quotas a’r ticio bocsus ‘cywir’ a welir yn gynyddol i orfodi mwy o ferched i swyddi nad ydynt o anghenraid gyda diddordeb ynddynt. Hyn yn hytrach na chael eu derbyn ar eu merit a’u sgiliau eu hunain fel dwi’n bersonol yn credu’r dyle ddigwydd yn achos pawb pan mae’n dod at swyddi a phethe o’r fath.\nFelly gellid dadlau nad oes hyd yn oed gyfartaledd cyfle mewn gwirionedd. Y gwir anghyfleus i lawer yw bod merched eisoes gyda mantais pan mai’n dod at nifer o swyddi.\nA rwan mae rhan fwyaf o gwplau a pharau priod yn gorfod gweithio ill dau er mwyn cadw fynu gyda’r biliau a hefyd creu mwy o gyfalaf i wario ar gynnyrch a thechnoleg newydd di ben draw – neu bod yn unedau consumerist teyrngar i’w roi o mewn ffordd arall. Unwaith eto y corfforaethau a’r bancwyr sydd yn elwa.\nAc fel soniwyd, eironi tywyll arall ydi, o dan yr argraff eu bod yn rhan o chwyldro i ‘ryddhau merched’, fod merched yn hapus i dalu mwy o drethi, gwasanaethu a rhoi eu teyrngarwch i’w bosus a’r corfforaethau cyfalafol tra hefyd yn cael eu hannog i edrych lawr a phw pwian y syniad o roi ei teyrngarwch a’i amser i fagu teuluoedd ac i’w gwŷr. Ac eto, mae’r un peth yn wir am ddynion.\nWrth gwrs mae hefyd modd o gyfuno elfennau o’r ddau beth sef fod posib i ferch a dyn rannu dyletswyddau gweithio a magu plant. Ond yn gyffredinol, y snobyddiaeth fodern ydi edrych lawer ar wraig tŷ sydd yn magu plant ac yn peidio dewis gweithio i gwmni neu gorfforaeth – fel tae peidio gweithio i feistr mewn cwmni neu gorfforaeth yn drosedd erchyll ac yn heresi.\nMewn geiriau eraill, gellid dadlau mae rhith ydi’r chwyldro ffeministiaeth fodern wedi bod gan fod merched/gwragedd yn syml rwan yn gweithio a ‘rhoi o’u hunain’ i’r system gyfalafol ble o blaen nid oeddynt yn gwneud hynnu o anghenraid. Gellid dadlau felly fod merched yn arfer bod yn fwy rhydd o’r system gyfalafol/gorfforaethol na dynion yn gyffredinol.\nA gellid hefyd ddadlau bod merched a dynion yn fwy caethiwus rwan, ac mewn system fwy ddibynnol a slafaidd o ran cael eu cyflogi gan ‘y system’ nac y mae rhai yn honni yr oeddynt yn y cyfnod cyn cael ‘eu rhyddhau’ gan y chwyldro rhyw a ffeministiaeth fodern. Tybed ai ‘slight of hand’ neu ‘bait and switch’ fydde’r termau cywir am hyn, ble mae rheolau’r gêm yn sydyn cael eu newid a’i switchio ond yr un meistri sydd yn elwa.\nFelly mae’r peirannwyr cymdeithasol wedi ac yn defnyddio’r honedig ryddid ffeministaidd i ymosod ar ferched ac ar fenyweidd-dra ei hun, yn ogystal ag ar wrywdod hefyd yn y broses. A thra bod merched a bechgyn ar hyn o bryd yn rhydd i wneud pa bynnag ddewisiadau maent eisiau mewn bywyd; i weithio, i beidio gweithio, cael plant neu beidio, neu gymysgedd o’r rhain, mae’n bwysig amgyffred ac ystyried fod dylanwadau gan y cyfryngau a diwylliant torfol modern yn eu harwain oll ar gafaelion yn fwriadol.\nFelly, tra gall unrhyw ferch neu fachgen ddewis mynd yn blymbar, yn wrestlar, gwerthwr carpedi, i ddawnsio ballet, rasio ceffylau yn yn y Sahara, rasio motobeics neu ‘ffindio ei hunain’ yng nghanol y gwres a’r gwartheg yn India, mi fydde werth hefyd cofio mae rhinweddau a natur fenywaidd sydd hefyd yn gwneud merched yn arbennig ac unigryw, a bod natur wedi rhoi iddynt y pŵer anhygoel o greu a meithrin bywyd newydd, ac felly creu cymdeithasau a chenhedloedd y dyfodol.\nAc, yn gyffredinol, os ydi pobol eisiau bod yn wirioneddol radical y dyddiau yma yne mae angen anwybyddu’r holl bropaganda gwrth deuluol a chefnogi’r syniad o uned deuluol unedig ac o dad a mam ‘draddodiadol’ fel sydd i’w ganfod fel norm o fewn holl fyd natur. Ac eto, na, nid yw hynnu yn golygu bod yn ddilornus, o ddiystyru neu fod yn gas tuag at y rheiny na sydd yn ffitio’r mowld yma.\nYn eironig, o be dwi hefyd yn ei weld yn gyffredinol, yn aml daw’r snobyddiaeth a’r pwysau yma i holl ferched fod yn ferched ‘modern’ a ‘rhydd’, gan ferched eraill – sydd yn aml yn ceisio mynnu fod pob merch yn ymwrthod a’r syniad erchyll o orthrymus o ddewis aros adre a helpu i greu cartref ayb. Mae hyn oll hefyd ynglyn a dewis personol unigolyn wrth gwrs. Ymddengys fod yr eironi o drio dadlau yn erbyn holl ryddid personol dynes neu ddyn i ddewis eu trywydd ei hun mewn bywyd yn ôl ei dymuniad nhw, yn aml cael ei golli. Ydi merch neu ddyn yn ‘fwy rhydd’ os yn cael eu gorfodi i weithio i gorfforaeth, bennaeth neu i’r wladwriaeth? Go brin. Os yn gweithio i’w hun ac yn gosod fynu busnes ei hun yne efallai wir.\nA pheth arall, rydym yn clywed yn ddi ddiwedd fod merched a bechgyn yr union ru’n peth a gyda’r union yr un gallu ym mhob maes. News fflash -nid yw hyn yn wir. Mae merched a bechgyn yn amlwg yn wahanol, a diolch byth am hynnu – vive la différence. Felly tra bod rhai yn mynnu y dyle merched fynd allan o’i ffordd i wneud popeth y mae dynion yn gallu ei wneud, a dynion yr un peth mewn meysydd traddodiadol merched hefyd, unwaith eto mae realiti yn cael ei anwybyddu.\nDwi’n siŵr fod merched a bechgyn yn gallu gwneud llawer iawn o bethe y mae’r rhyw arall fel arfer wedi rhagori ynddo. Ond mae dal wahaniaethau amlwg a naturiol. Er enghraifft, yn gyffredinol nid yw merched mor gryf yn gorfforol a dynion. Felly mae’n sefyll i reswm nad ydi heddwas benywaidd sydd ar y front line yn mynd i fod cyn gryfed â dyn pan yn gorfod delio gyda throseddwyr treisgar ac allan o reolaeth ar y stryd-mae nifer fawr o gofnodion fidio o heddweision benywaidd yn methu dygymod gyda throseddwyr yn tystio i hyn.\nMae hynnu wedyn yn codi cwestiynau am y peryg o heddweision benywaidd sydd ddim yn gallu gwarchod y cyhoedd gystal a rhai gwrywaidd yn gyffredinol. Hyn heb sôn fod dynion yn reddfol isio gwarchod merched a ddim isio eu gweld yn cael eu niweidio gan ymosodiadau, boed fel heddweision, milwyr ar faes y gad neu unrhyw sefyllfa arall o beryg.Yn yr un modd efallai nad ydi dynion wastad yn mynd i fod cweit gystal gyda phethau fydde yn cael ei hystyried yn fwy addas i gryfderau benywaidd.\nAc wrth gwrs, un peth sydd ddim yn aml gael ei annog neu ei drafod gan ferched a’r cyfryngau heddiw ydi i ddathlu eu benyweidd-dra naturiol, eu harddwch a’u rhinweddau benywaidd traddodiadol yn gyffredinol, ac i ystyried magu plant a dechrau teulu – mae awgrymu neu drafod pethau o’r fath yn gyffredinol yn fath o heresi fodern arall. Mae gwir bŵer merched yn eu rhinweddau benywaidd naturiol yn fy marn i, nid yn yr agenda syrffedus i fod yn union fel dynion ac i gystadlu gyda dynion er mwyn ceisio profi rhywbeth drwy’r amser. Er, fol nodwyd, mae hyn i gyd am ddewis personol yn y pen draw wrth gwrs.\nAc o be allai weld, mae merched yn cael eu gwneud i deimlo’n euog ac yn cael ei israddoli am ddewis bod yn wragedd tŷ neu am aros adre yn edrych ar ôl plant, fel tae hyn yn ryw fath o drosedd erchyll yn hytrach na dewis a rhan o broses naturiol magu teulu a meithrin plant i’r byd.\nOnd y gwir yw, o fewn y tua 20-30 mlynedd dwethaf yn enwedig, fod sefyllfaoedd domestig o’r fath wedi mynd o fod y norm, i gael eu disgrifio fel rhai cul a cheidwadol. Ond, fel soniwyd, erbyn heddiw mae ‘ceidwadaeth’ o’r fath yn radical gan mae’r norm erbyn hyn, yn ôl y naratif cyfryngol, ydi hedoniastiaeth di derfyn, teuluoedd anrhaddodiadol, anfoesoldeb , narsisistiaeth a rhyw arbrofol a ‘anturus’ gyda chymaint bobol o ba bynnag ryw neu rywioldeb bosib – yr agweddau yma ydi’r normau newydd – bron gellid dweud eu bod, yn eironig, wedi tro yn normau ceidwadol erbyn hyn. Ac felly agweddau traddodiadol neu nodweddiadol geidwadol ydi’r gwir radicaliaeth neu alternatif modern erbyn hyn mai’n ymddangos. Gyda ymddiheuriadau am y gymnasteg feddyliol.\nAc na, nid oes ryw gonspirasi gudd a phatriarchaeth ormesol yn rheoli cymdeithas a gwneud yn siŵr fod merched yn cael eu cadw lawr a’u gormesu. Y gwir yw, tan tua dechrau 2020 oleiaf, nad yw merched (a dynion hefyd) yn y gorllewin erioed wedi cael pethe mor dda â sut mae pethe wedi bod yn y degawdau diwethaf – erioed wedi cael gymaint o ryddid, o gyfleon, o gydraddoldeb cyfle ac o ddewisiadau a rhyddid i wneud eu penderfyniadau eu hunain mewn bywyd.\nAc os am brotestio am ormes go iawn yn erbyn merched, be am fynd i Saudi Arabia, i India neu amryw o wledydd Affrica ble mae gormes a thrais erchyll go iawn yn cael ei gario allan yn erbyn merched (a hoywon). Ac oes, wrth gwrs fod yne ddynion o gwmpas yn gyffredinol ac yn agosach at adref sydd yn troseddu yn erbyn merched ac sydd angen i’r gyfraith ddelio a nhw yn y modd cywir. Ac oes, wrth gwrs fod dynion misogonistaidd yn bodoli sydd yn trin merched yn wael, yn yr un modd fod merched misandristaidd sydd yn casau dynion yn bodoli. Oes, shock horror, mae pobol wael yn bodoli yn y byd…\nRhaid gofyn y cwestiwn teg a rhesymol hefyd – ymhle erbyn hyn yn y gorllewin dweder, nad oes gan ferched hawliau cyfartal yng ngwyneb y gyfraith? (ac o ystyried fod gwahaniaethau cyflogau wedi cael eu hesbonio fel y gwahaniaeth mewn dewisiadau personol rhwng y ddau ryw) Ymhle?\nFelly rhaid hefyd gofyn y cwestiwn i ferched ac i ddynion sydd yn dilyn dogma selotaidd ffeministiaeth fodern yn ddi gwestiwn – onid ydi ffeministiaeth fodern wedi bod yn dric creulon ar ferched ac ar ddynion, ac, yn hytrach na’u hachubiaeth, wedi yn lle bod yn ymosodiad ar ferched, ar fenyweidd-dra ac ar wrywdod yn gyffredinol?\nUn o’r materion diweddaraf yn syrcas gwiriondeb identity politics ag a welir yn gynyddol, ydi’r hysteria i’w wneud gyda materion trans. Mae gan bawb wrth gwrs yr hawl i gael eu trin gyda pharch, dealltwriaeth a gofal be bynnag ei sefyllfa. Ac mae pob person yn rhydd i fynegi ei hunain, ei rhywioldeb ac i wisgo be bynnag mae’n nhw eisiau cyn belled â’u bod yn cadw at gyfraith gwlad a ddim yn anafu neb.\nOnd beth bynnag y gwahanol farnau, mae gwahaniaeth sylfaenol rhwng rhywioldeb person a rhyw biolegol person. Mae digon o arbenigwyr yn y byd sy’n gallu cyflwyno’r dystiolaeth yma yn well na fi dwi’n siŵr ond y ffaith syml yw y gall unrhyw feidrolyn weithio allan fod y gwahaniaeth yn y ddau ryw yn ffaith fiolegol greiddiol sydd yn ymwneud a dynes fiolegol gyda’r cromosomau XX a dyn biolegol gyda’r cromosomau XY – gyda nifer fach iawn o hermaphrodites (neu bobol rhwngryw / intersex) gyda marciau cromosomaidd a/neu organau rhywiol amrywiol yn bodoli hefyd fel eithriad i’r norm – rhwng 0.018% a 1.7% o’r boblogaeth mae’n ymddangos yn dibynnu ar y gwahanol farnau meddygol o ran diffiniadau. Ac oes mae ffashiwn beth a norm mewn natur – ac nid yw dweud hynnu yn gyfystyr a diystyru neu ddilorni eithriadau i’r norm.\nOnd ni ellid newid ffeithiau syml fel be ydi bioleg greiddiol pobol, dim bwys faint bynnag o weiddi a wneir i’r gwrthwyneb – heb fynd i fyd dychrynllyd a dystopaidd y doctoriaid geneteg ac eugenics hynnu sydd a’u pryd ar chware Duw a cheisio creu dynoliaeth robotaidd synthetig newydd oleiaf.\nAc nid oes gan neb yr hawl mynnu fod eraill yn derbyn be bynnag maent yn credu ynddo fel ffaith – yn arbennig pan yn dod at fynnu, yn erbyn ewyllus eraill, fod yr eraill hynnu yn defnyddio disgrifiadau biolegol sydd yn ffeithiol anghywir.\nI’w roi mewn ffordd arall eto – mae gan unrhyw un berffaith hawl i ddisgrifio ei hun fel teimlo fel dyn, fel dynes, fel ceffyl, jiráff, ci, wiwer, fel Elvis Presley neu fel Jimmy Tarbuck os mae dyne yw eu dymuniad. Ond nid ydi hynnu yn golygu mae jiráff, Elvis neu Jimmy Tarbuck ydynt, ac mae ceisio hawlio hynnu fel ffaith fiolegol neu ffeithiol yn wallgofrwydd ac yn anwiredd. Petai newid ffeithiau fel hyn yn bosib yn y dull (pardwn y term) – wili nili yma, mi fyswn wedi hen hawlio mae’r frenhines ydwi a fy mod felly yn hawlio ei holl gyfoeth. Neu Bill Gates ydwi mewn ffurf ci ac yn mynnu yn gyfreithiol fy mod yn haeddu ei holl gyfoeth tra’n gorweddian o gwmpas ei wahanol balasau yn y byd yn buta mefus a chyfarth ar y postmon.\nTranhumanism/Artificial Intelliegence a’r ‘pedwerydd chwyldro diwydiannol’\nCyn hir mi fydd pethe yn ymwneud gyda materion trans, hil a ffeministiaeth hefyd yn gwneud lle i’r mater nesa diweddaraf i gael ei wthio gan y globaleiddwyr – sydd yn debygol o fod y mater wirioneddol orffwyll a pheryg o transhumanism, AI/Artificial Intelligence ac awtimediddio sef ymgyrch arall y globaleiddwyr truenus i geisio rhoi ‘hawliau dynol’ i robotiaid a hefyd gyfuno pobol cig a gwaed gyda pheiriannau a’r dechnoleg ddiweddaraf er mwyn creu ‘pobol neu ‘pobots’ (pobol/robots) AI newydd’.\nMae arwyddion o’r bwriad yma yn cael eu gweld a’u clywed yn barod. Unwaith eto, y nod yw tanseilio cymdeithas, dynoliaeth a gwareiddiad fel rydym yn eu habod, er mwyn ennill grym a rheolaeth i system un byd dotalitaraidd y globaleiddwyr, ble mae’r dechnoleg ddiweddaraf ynghyd a ‘gwyddonwyr’ yn ein rheoli oll.\nRheoli geiriau, iaith a rhyddid barn\nAr ddiwedd 2018 arestiwyd dynes o Loegr yn ei chartref ac o flaen ei phlant, a’i dal yn y ddalfa gan y wladwriaeth am ddisgrifio dynes trans (oedd yn arfer bod yn ddyn) fel dyn yn hytrach na dynes. Yn Awst 2019 gorfu iddi fynd o flaen llys barn i wynebu cyhuddiadau ‘o ddewis ‘y geiriau anghywir’.\nMi ddyle fod yn weddol amlwg i bawb o edrych ar hanes pa mor beryg yw’r math yma o gyfreithiau, sydd yn cynnwys cyfreithiau diweddar mympwyol a pheryg ‘siarad casineb’ a greuwyd gan y wladwriaeth – gwladwriaeth sydd am reoli pa eiriau y gallwn ddweud neu beidio drwy greu cyfreithiau ble mae person yn gallu mynd i garchar am ddim ond ddewis gair, geiriau neu farn nad yw’r awdurdodau yn barnu i fod yn dderbyniol.\nMae llywdodraeth y Deyrnas Gyfunol hefyd wrthi yn ceisio creu ddeffwriaeth ‘Online harms’ sydd yn esgus bod ynglyn a gwarchod pobol ond sydd mewn difrif ynglyn a sensoriaeth fympwyol a pheryg ar farn eraill gan y wladwriaeth.\nA phan mae canwr byd enwog megis y canwr Sam Smith yn cyhoeddi, fel y gwnaeth yn 2019 gyda chefnogaeth y prif gyfryngau yn cynnwys y BBC, ei fod o hyn allan i gael ei adnabod fel ‘nhw’ neu ‘rheiny’ yn hytrach na ‘fo’, ac yn mynnu fod pawb yn cadw at y termau gwallgof ac anwir yma, yne gallwn ddatgan yn glir fod hyn yn ymosodiad ar resymeg ac felly yn ymosodiad ar wareiddiad.\nAc felly mae dyletswydd arnom ni i alw allan ac ymwrthod a gwiriondeb o’r fath. Oherwydd, i’r rhai sydd yn gyfarwydd gyda gwaith Bertrand Russell, George Orwell, y brodyr Huxley ac eraill, mae angen sylweddoli mai bwriad y peiriannwyr cymdeithasol yw cyfyngu ar nid yn unig y geiriau y gallwn ddefnyddio ond hefyd y rhyddid meddwl sydd yn perthyn i ni oll – a hynnu nes ein bod, yn llythrennol, yn galw eira yn ddu a nos yn ddydd. Dwi’n credu ei fod yn amser i bobol o bob cefndir i ddechrau datgan yn glir “Nid yw’r ymerawdwr/wyr yn gwisgo unrhyw ddillad” a rhoi stop ar y gwiriondeb peryg yma sydd wedi amlygu ei hun yn y blynyddoedd diweddar yn enwedig. Digon yw digon.\nMeic Stevens ac eraill yn Llys y twitter\nDwi ddim wastad yn ffan o be mae sawl person sydd yn wyneb y cyhoedd yn ei ddweud na’r ffordd y maent yn ei ddweud ond dwi erioed yn cofio mynnu nad oes ganddynt hawl i ddweud be maent eisiau. Ar adegau dwi ddim hyd yn oed yn ffan o be dwi fy hun yn ei ddweud neu’r ffordd rwy’n ein ddweud ond dwi’n trio maddau i fy hun heb or hunan fflangellu.\nOnd os ydi pawb yn mynd i grio mewn i’w fests a chael strops gwirion bob tro mae rhywun yn unai dweud rhywbeth ffeithiol gywir neu ddweud rhywbeth nad ydynt yn ei hoffi yne mae pethe yn mynd i fynd yn flêr iawn i gymdeithas.\nYn haf 2019 cyhuddwyd y canwr Cymraeg Meic Stevens yn Llys y twitter am ‘fod yn hiliol’ a’i fanio bron yn syth o nifer o wyliau cerddorol Cymreig.\nTrosedd ddieflig Meic yn ôl rhai mae’n ymddangos, oedd disgrifio ac arsylwi fod niferoedd Mwslemiaid yng Nghaerdydd yn uwch nac y bu. Heb unrhyw ragfarn, emosiwn neu gasineb, mae hyn yn ffeithiol gywir ac yn amlwg i unrhyw un sy’n byw yn y ddinas p’unai oes ganddynt farn neu ddim ar y peth. Dengys sensws ONS fod poblogaeth Fwslemaidd Cymru wedi dyblu i 45,950 rhwng 2001 a 2011, gyda’r rhan fwyaf o’r cynnydd yma i’w weld yng Nghaerdydd sydd gyda poblogaeth o 23,656 o Fwslemiaid. Erbyn y sensws nesa yn 2021 gallwn ddarogan y bydd y swm yma o bosib wedi dyblu eto. Ddim mai hil ydi Mwslemiaeth beth bynnag wrth gwrs, ond yn hytrach crefydd.\nMae modd hefyd sylwi fod llawer mwy o fyfyrwyr Tsieinëeg yng Nghaerdydd erbyn hyn, mwy o figrants economaidd a ffoaduriaid o’r Dwyrain canol ac Affrica, mwy o Saeson – gyda llawer o’r Saeson yma hefyd yn Fwslemiaid ac o dras Affricanaidd, Affro Caribïaidd ac Asiaidd erbyn hyn hefyd wrth gwrs – a hefyd, mwy o Gymry Cymraeg. Ydi’r heddlu meddwl wedi deddfu ei fod yn iawn i drafod rhai o’r rhain ond ddim rhai eraill? Ydi pobol rwan ddim yn cael arsylwi a thrafod pethe sydd yn mynd mlaen yn eu gwlad eu hunain ac o’u cwmpas heb risgio cael mob Piwritanaidd honedig ‘Woke’ yn eu herlid gyda pitchffyrch a thorchau fflamiedig drwy’r strydoedd yn enw ‘blaengarwrch’?\nRhagrith a chulni rhyddfrydol. Y Saint daionus hunan gyfiawn blinedig, honedig ‘woke’\nO edrych ar y peth yn wrthrychol, sut ei fod yn dderbyniol sôn a chwyno am Saeson gwyn eu croen yn dod i mewn i Gymru a defnyddio termau arnynt a all yn dechnegol fod yn sarhaus, ystrydebol a hiliol megis ‘gammon’ ayb, ond ddim yn oce i hyd yn oed sôn am unrhyw bobol o dras ethnig, hil neu genedligrwydd arall? Safonau dwbwl onid e? Ble mae’r cysondeb?\nMewn llawer o’r wasg orllewinnol, gan gynnwys dipyn o’r wasg Gymraeg a Chymreig, rhyfedd yw gweld ymosodiadau agored ar ddynion gwyn yn sbesiffig – a hynnu gan sgwennwyr a chyhoeddiadau sydd yn honni bod yn rhyddfrydol a blaengar. Ymosodiadau sydd, os yn dilyn rheolau a safonau honedig flaengar ac ‘wrth hiliol’ nifer o’r sgwennwyr yma eu hunain, yn dangos anoddefgarwch, erledigaeth a hiliaeth sylweddol yn seiliedig ar liw croen.\nAc mae’n amlwg nad oes cysondeb gan bawb pan mae’n dod at hiliaeth. Yn bersonol rwyf yn ebyn hiliaeth tuag at unrhyw bobol neu hil, a phan siaredir allan yn erbyn hiliaeth yn erbyn pobol o liw croen tywyll yne mae pawb yn haeddiannol gytun a chefnogol i atal y fath beth. Ond os dalir yr un safonau ac egwyddor i siarad allan yn erbyn hiliaeth yn erbyn pobol croenwyn/caucasian – lleiafrif ethnig o oddeutu 11.5% yn y byd – yne yn sydyn mae’r rheolau yn newid ac yn sydyn, y rhai sydd yn siarad allan yn erbyn y fath anoddefgawrch a hiliaeth yw’r rhai sydd yn cael eu hymosod arnynt am fod yn ‘eithafwyr hiliol’.\nYmddengys nad yw’r sgwennwyr hunan foddhaus yma, amryw ohonynt yn hynod hoff o ddangos faint o ryddfrydol ddaionus ydynt, yn deall ystyr rhagrith a safonau dwbwl. Be am beidio cael y safonau dwbl yma a chael cysondeb a rhyddid i drafod, canmol neu feirniadu pawb ac unrhyw un sydd yn symud i Gymru heb unrhyw ddiscrimineddio dethol a rhagrith rhyddfrydol?\nY byd ar ben ar ôl i ddyn ganmol coesau merch\nYm mis Mai 2019 dedfrydwyd Cymro arall, y colofnydd Huw Onllwyn, yn Llys y cyfryngau cymdeithasol am, mae’n ymddangos, ganmol neu wneud arsylwad ar goesau’r actores Eve Myles oedd yn gwisgo high heels mewn rhaglen o’r enw Un Bore Mercher. Y Patriarch erchyll ag o. Gyda Mr Onllwyn gyda’r hyfdra i actio fel tae dynion gyda barn ar bethe neu yn gallu ffindio rhai merched yn ddeniadol neu rywbeth. Rhag ei gywilydd. Yn amlwg nid yw Ms Myles yn ddynes annibynol sydd yn gwneud penderfyniadau a dewisiadau ei hun. Mae’n rhaid fod giang o ddynion patriarchaidd gorthrymus yn cadw’r actores hynod lwyddianus ar dennyn ar bob set ffilmio a mynnu ei bod yn gwisgo be bynnag maent yn ei gorfodi i wisgo, gan gynnwys high heels – a hynnu o dan fygythiad chwip neu bastwn. Gorthrwm gwarthus ac erchyll o ddynes ddiniwed wedi ei gorfodi i weithio am ambell grwstyn a gwely gwellt i gysgu arno mae’n rhaid.\nBe nesa, dyn a dynes yn cael sgwrs a’i gilydd, neu..na, allai ddim ei ddweud…yn…yn cusanu?? ..neu…, neu….waeth???? Aargh, ffoniwch yr heddlu, mae gwrywdod tocsic yn llifo dros y wlad megis sleim gwyrdd snotiog ffilmiau Ghostbusters, ac ni fydd dianc nes fydd pob merch wedi ei gorfodi i gadw WD40 yn ei handbag a deall rheolau off side.\nGwleidyddion ddim yn deall egwyddor greiddiol rhyddid barn\nMae adegau cynyddol yn codi gyda nifer o ffigyrau gwleidyddol a chyhoeddus yn Senedd Cymru, San Steffan, Ewrop a thu hwnt sydd yn achosi consarn am amlygiad diwylliant cywirdeb gwleidyddol eithafol ynghyd a’r cyfyngu cyffredinol yma ar ryddid barn.\nAc mae’n ymddangos i fi fod nifer o’n gwleidyddion presennol, yng Nghymru ac ar draws y byd, ddim cweit wedi deall sut yn union mae rhyddid barn yn gweithio. Pan mae gwleidydd Cymreig neu unrhyw un arall yn gwneud sylwad a mynegi barn bersonol na sydd yn cael ei gysidro yn wleidyddol gywir neu, er enghraifft, fynegi barn am normau cymdeithas, mae nifer o wrthwynebwyr yn aml yn dod ynghyd i sensro a rhoi stop ar lais y person hwnnw, gan fynnu nad yw ei farn neu eiriau o neu hi ‘yn dderbyniol’ ac nad oes ganddynt hawl penderfynu beth yw’r norm mewn cymdeithas neu ddim er enghraifft – tra wedyn yn esbonio iddo fo neu hi be ydi’r normau modern derbyniol y dyle pobol eu parchu a’u dilyn.\nY safonau dwbwl a’r eironi sydd yn ymddangos i gael ei golli yma wrth gwrs ydi nad ydi hi chwaith i fynu i neb arall i farnu neu sensro barn eraill ynglŷn â be y mae o neu hi yn ei ystyried ydi’r norm neu ddim gan fod hyn yn farn bersonol sydd yn amrywio o berson i berson. Nid fel hyn mae rhyddid barn na rhyddid meddwl yn gweithio – mae cymdeithas sydd yn arddel rhyddid barn yn gorfod cydnabod hawl pawb i’w barn yn ogystal â’u hawl i dramgwyddo eraill os ydynt yn dewis gwneud hynnu.\nCrynodeb o brif amcanion y globaleiddwyr:\nIslaw mae crynodeb o rai o brif amcanion y globaleiddwyr am lywodraeth un byd – gyda llawer o’r pwyntiau yma yn berthnasol i agenda cywirdeb gwleidyddol.\n2. Dinistrio a chael gwared â gwledydd ac o genedlgarwch a chenedlaetholdeb yn gyffredinol\n3. Dinistrio hawliau etifeddiaeth.\n4. Dinistrio hawliau eiddo personol a phreifat.\n5. Dinistrio a chreu cymhlethdodau a thensiynau di ri yn y berthynas naturiol rhwng dyn a dynes, ac i ymosod ar y syniad o ryw ei hun.\n6. Annog diwylliant a rheolaeth drwy dechnoleg a gwyddoniaeth a gwthio’r syniad o awtomeiddio, ‘transhumanism’ ac AI (Artificial Intelligence) sef y syniad o droi pobol mewn i endidau digidol a thechnolegol sydd yn ddibynnol ar ac yn cael eu rheoli gan dechnoleg a/neu wyddoniaeth, yn cynnwys y syniad o frechlynnau a/neu feicro chip neu farc gorfodol tebyg er mwyn tracio a rheoli pawb.\n7. I ddysgu pob math o rywioldeb i blant mor ifanc â phosib – popeth mae’n ymddangos, heblaw’r syniad o ryw a pherthynas ‘draddodiadol’ rhwng dyn a dynes o fewn perthynas neu uned deuluol heterorywiol.\n8. Tanseilio awdurdod athrawon.\n9. Mewnlifiad gorfodol ar sgel anferth (ac ar draws y byd yn derfynol) er mwyn dinistrio hunaniaeth a diwylliant gwledydd a chenhedloedd, fel bod neb yn unlle gydag unrhyw hunaniaeth a diwylliant unigryw i ymladd ar ei ran a’i warchod.\n10. Rhyfeloedd ac ofn di derfyn yn y cyfryngau a chreu bogeymen a ffigyrau terfysgol a bygythiadau newydd megis terfysg, rhyfeloedd, materion a pandemics meddygol ayb yn gyson er mwyn cadw pawb mewn ofn a phryder-ac felly yn haws eu rheoli a’u cyfeirio i’r cyfeiriadau/corlannau gwleidyddol ‘gorau’.\n11. Creu rhaniadau a rhwygiadau rhwng gwahanol grwpiau, diwylliannau a hiliau mewn cymdeilthas (gan ddefnyddio ‘critical race theory’ Marcsiaeth ddiwyllianol yn enwedig yn achos gwahanol hiliau) er mwyn eu rhannu, eu rheoli a’u dinistrio (a hefyd elwir yn gyffredinol yn gywirdeb gwleidyddol / Marcsiaeth ddiwyllianol) ac er mwyn ceisio gosod y seiliau ar gyfer system un byd newydd.\n12. Dinistrio pob crefydd ‘un Duw’ swyddogol, yn arbennig Cristnogaeth a gwerthoedd Cristnogol, fel bod ideoleg a meddylfryd o dotalitariaeth lwsifferaidd newydd yn gallu cael ei orfodi ar ddynoliaeth yn lle.\n13. System gyfreithiol annheg sydd yn ochri gyda’r troseddwyr.\n14. Newid drwy’r amser ac ym mhob maes yn ogystal â chreu mwy o fiwrocratiaeth i greu dryswch ac ansicrwydd, ac i geisio dinistrio morâl.\n15. Creu troseddau hil newydd di ben draw a chreu troseddau tebyg ynglŷn â defnydd o eiriau arbennig er mwyn rheoli iaith, mynegiant a rhyddid barn yn gyffredinol.\n16. Creu ac annog byd heb ffiniau ac un diwylliant global unffurf drwy gorfforaethau a sefydliadau rhyngwladol a chael gwared ag amrywiaeth diwylliannol gwledydd a chenhedloedd y byd.\n17. Ymosod ar ferched a chryfderau a rhinweddau greiddiol fenywaidd a benyweidd-dra drwy, yn enwedig ymosod a dilorni dewis a rhyddid personol merch i fagu teulu a rhedeg y cartref, fel rhywbeth hen ffasiwn, cul ac ‘wedi ei ormesu gan batriarchaeth’ – ac yn arbennig pan fo merched yn ifanc ac ar eu mwyaf ffrwythlon. Yn lle maent wedi annog merched i fod yn uned gonsumerist sydd yn deyrngar i gonsumerism, i gwmnïau a chorfforaethau ac i’r wladwriaeth yn hytrach nag i’w teuluoedd, eu gwyr ac i gymdeithas a’r genedl. Golyga hyn hefyd fod y corfforaethau a’r wladwriaeth yn gwneud pres ychwanegol o drethi incwm a bod y wladwriaeth yn gallu cael ‘at y plant’ er mwyn eu indoctrineiddio yn well ac o oed cynharach – gwerth nodi hefyd, yn ôl yr awduron Ellen Chesler, Peter J Johnson a John Ensor Harr, fod y sefydliad teuluol hynod ariannol, y Rockerfellas foundation er enghraifft, wedi bod yn un corff hynod gefnogol i annog gymaint â phosib o ferched i weithio yn yr Unol Daleithiau (ac a wedyn ddigwyddodd ym Mhrydain a gweddill Ewrop) o’r 1960’au ymlaen, ynghyd a bod yn flaenllaw mewn hybu’r ‘chwyldro rhyw’ a’r pil atal genhedlu drwy gefnogi gwaith Margaret Sanger ac eraill.\n18. Yn yr un modd a’r pwynt uchod, ymosod ar ddynion a chryfderau creiddiol gwryw, a gwneud y rhinweddau yma i fod yn rhinweddau cul, hen ffasiwn a ‘chynhenid ormesol a threisgar’. Ac yn yr un modd, annog dynion i fod yn ‘uned gonsumerist’, i fod yn deyrngar i gwmnïau, corfforaethau ac i’r wladwriaeth yn hytrach nag i’w teuluoedd, eu gwragedd ac i gymdeithas a’r genedl.\n19. Ymosod ar unrhyw fath o brydferthwch, harddwch a naturioldeb yn gyffredinol, yn cynnwys mewn celf a’r diwylliannau creadigol.\n20. Annog ewthanasia fel rhywbeth moesol, derbyniol a normal.\n21. Annog dibyniaeth ar y corfforaethau a/neu’r wladwriaeth fel y pen teulu newydd.\n22. Dymio lawr popeth yn cynnwys y cyfryngau.\n23. Cael gwared o bres/arian corfforol go iawn ac yn ei le cael un math o arian digidol canolog sydd yn golygu fod pawb a phopeth yn haws i’w rheoli, ei manipiwleiddio a’u monitro.\nA thra bod y materion gwleidyddol gywir ac yn aml, or emosiynol yma y cyfeirir atynt fel Marcsiaeth ddiwylliannol a critical theory – yn ogystal ac adloniant 24 awr ‘bara a syrcas’ – yn cymeryd mwy a mwy o amser ac egni pobol a gwleidyddion, mae’r materion mawr megis hawliau sylfaenol pobol i wneud gyda phreifatrwydd o’r surveillance state, sut mae’r system arian a bancio yn wirioneddol gweithio, rhyfeloedd anghyfreithlon, pydredd a thwyll o fewn y gyfraith a chyrff cyhoeddus, a neo ryddfrydiaeth economaidd y globaleiddwyr corfforaethol trachwantus, oll yn cael eu hanwybyddu.\nY realiti budur yw mae cael gwared o un system a’i ail osod gyda system llawer gwaeth yw bwriad y Neo Farcswyr – yn wybyddus neu ddim iddyn nhw; system fydde yn cael ei reoli gan decnocratiaeth corfforaethol, wyddonol a thechnolegol fyd-eang ar y top fel y’i ddangosir gan nifer fawr o fudiadau a chyrff rhyngwladol dros y blynyddoedd – a ni blebs oddi tanynt yn cael ein rheoli a’n ‘ffarmio’ mewn system gomiwnyddol gan y pwerau corfforaethol umbenaidd yma uwchben. Mae system debyg iawn i’w gweld yn Tseinia rwan gyda’i Social Credit Scheme dystopaidd. Ac mae llawer yn dadlau mae dyma be sydd ganddom ninnau yn y gorllewin yn barod i raddau helaeth.\nNi fydd amryw yn fodlon ystyried fod hyn i gyd yn mynd mlaen yn fwriadol. Ond p’unai ei fod yn fwriadol neu ddim mae o yn mynd mlaen beth bynnag. Ac mae angen deall fod yr agenda yma i reoli rhyddid barn a rhyddid meddwl pobol yn fygythiad i bawb, beth bynnag eu daliadau.\nMae’n rhaid ymladd am ryddid barn pawb yn cynnwys rhyddid barn pobol rydym yn anghytuno a nhw. Drwy ladd a rhoi stop ar ryddid barn eraill rydym yn lladd ein hawl ein hunain i fynnu rhyddid barn. Mae cymdeithas rydd, waraidd ac agored yn dibynnu ar y rhyddid greiddiol yma i oroesi a ffynnu.\nAc mae angen rhoi sdop ar y dotalitariaeth ffug rhyddfrydol yma drwy annog pŵer a gallu yr unigolyn i ddysgu a dirnad ac i feddwl dros ei hun. Ac i wrthod gormes yn ei holl ffurfiau. Ei drafod, ei wrthod a’i ymladd nes ei fod yn diflannu fel niwl y bore.\nPrif lun gan Jennifer Moo CC BY-ND 2.0\nAntonioGramsciBLMcritical race theorycritical theorycywirdeb gwleidyddolFfeministiaethffeministiaeth trydydd tonGroupthinkHerbert Marcuseliberating toleranceMarcsiaeth ddiwylliannolNeo Farcsiaethpolitical correctnessrepresseive tolerancerhydd i bawb ei farn ac i bob un ei lafarrhyddid barnrhyddid meddwlrhyddid yr unigolynRules for radicalsSaul Alinskywokewokeryysgol Frankfurt\nPrevious Post:A list of corporations, foundations and individuals who are believed to have significant and global influence today and in recent history\nNext Post:Y NWO – Y ‘New World Order’ – be ydio, be mae o isio a sut mae ei drechu


Dogfen Archif y Mis - Mai 2018 | Ynys Môn\nDogfen Archif y Mis - Mai 2018\nDogfen Y Mis: Cerdyn Cwmpawd Morwrol O’Keefe\nDogfen y nis yma ydi’r cerdyn cwmpawd hynod liwgar a deniadol yma. Mae cerdyn cwmpawd yn byw oddi fewn binacl cwmpawd llong, ac yn dangos pwyntiau safonol y cwmpawd sef Gogledd, Dwyrain, De, Gorllewin a phopeth rhyngddynt.\nYr esiampl benodol yma ydi Cwmpawd Morwrol O’Keefe wedi’i wella. Mae’r pamffled hwn sydd wedi ei ddylunio yn gywrain a phrydferth, yn rhoi braslun o’r cerdyn cwmpawd a morwriaeth. Mae’r glôb yn y gornel top dde yn dangos safleoedd gogledd magnetig, a gogledd daearyddol. Dydy gogledd daearyddol byth yn symud, ond mae gogledd magnetig yn newid yn gyson, ac mae’r ongl rhwng y ddau yn dynodi’r gwahaniaeth. Mae pob un o bwyntiau’r cwmpawd yn cael ei ddynodi gan liw gwahanol ar y cylch O’Keefe, er mwyn ei wneud yn haws ei ddarllen. Gan ddechrau o ganol y cerdyn mae’r radd, munudau ac eiliadau ongl bob chwarter pwynt wedi ei farcio, ac yna ymhellach o’r canol mae pob un o 32 pwynt y cwmpawd yn cael ei enwi.\nYn amlwg, mae medrusrwydd o forwriaeth yn hanfodol i unrhyw longwr. Mae’r cyfarwyddyd ar waelod y pamffled yn dweud for yn rhaid i bob un o 32 pwynt y cwmpawd gael ei roi ar gof a chadw, gan ddechrau gyda phwynt y gogledd a gweithio rownd y cerdyn i’r dwyrain. Diddorol hefyd ydi gweld fflagiau côd signal rhyngwladol wedi eu cynnwys - caiff y rhain ei defnyddio i gyfleu negeseuon yn ymwneud a diogelwch, morwriaeth a phethau cyffelyb rhwng llongau.\nI weld y ddogfen mewn mwy o fanylder, gweler yr atodiad isod os gwelwch yn dda.\nMae’r holl ddelweddau, ffotograffau a dogfennau sy’n ymddangos ar y dudalen hon yn destun cyfyngiadau hawlfraint.\nDiweddariad diwethaf: 23 Mai 2018 Rhowch adborth ar y dudalen hon


Lansio rhaglen gan CThEM i addysgu plant ynghylch treth yn y Gymraeg - HM Revenue & Customs (HMRC)\nLansio rhaglen gan CThEM i addysgu plant ynghylch treth yn y Gymraeg\nPress release • Mar 22, 2018 15:23 GMT\nDatganodd CThEM heddiw bod rhaglen addysgiadol rhad ac am ddim, sy'n cynnig cyflwyniad syml i dreth ar gyfer plant ysgolion cynradd, ar gael yn awr i blant Cymraeg.\nMae Ffeithiau Treth ar gyfer Plant Iau, sydd eisoes ar gael yn Saesneg, yn cynnwys animeiddiadau sy'n diddanu a chynlluniau gwersi ar gyfer athrawon. Y diben yw addysgu plant rhwng 8 ac 11 mlwydd oed, o ble y daw'r arian sy'n talu am bethau sy'n hanfodol iddyn nhw, i'w teuluoedd ac i'w cymunedau - megis trafnidiaeth gyhoeddus, yr heddlu, doctoriaid a'u hysgol.\nBydd hefyd yn rhoi'r cyfle i'r plant ymarfer sgiliau pwysig y byddant eu hangen yn hwyrach yn eu bywydau, gan gynnwys cyfathrebu a gwrando, llythrennedd a rhifedd, a thrafod a dadlau.\nDywedodd Angela MacDonald, Cyfarwyddwr Cyffredinol CThEM ar gyfer Gwasanaethau i Gwsmeriaid:\n"Bydd ehangu Ffeithiau Treth ar gyfer Plant Iau i'r Gymraeg yn agor y drws i'r rhaglen, a'r manteision y mae'n eu cyflwyno, i lawer mwy o blant.\n"Mae'n helpu plant i ddeall sut mae treth yn gweithio a'r hyn y mae'n talu amdano. Mae hefyd yn eu cefnogi wrth ddatblygu sgiliau pwysig a fydd yn ddefnyddiol iddynt wrth dyfu'n hŷn."\nMae'r Ffeithiau Treth ar gyfer Plant Iau wedi cynyddu dealltwriaeth pobl ifanc o beth mae CThEM yn ei wneud, a pham mae treth yn cael ei chasglu.\nGallwn weld o'r data a gasglwyd o ysgolion sy'n defnyddio'r rhaglenni bod:\n97% o blant yn gwybod pwy yw CThEM, o'i gymharu â 3% cyn astudio Ffeithiau Treth ar gyfer Plant Iau;\n88% o blant yn gwybod pam yr ydym yn casglu treth o'i gymharu â 12% yn flaenorol, a\n88% o blant yn gwybod bod treth yn cael ei wario ar bethau sy'n bwysig iddyn nhw, i'w teuluoedd ac i gymdeithas o gymharu â 17% cyn hynny.\nYchwanegodd Cathryn Davey, Pennaeth Ysgol Gynradd Llanystumdwy:\n"Rwy'n meddwl fod hwn yn adnodd gwych yn enwedig yn y byd economaidd sydd ohoni.\nWrth drafod ffyrdd o wario arian cyhoeddus yn gyfrifol yn ystod sesiynau Ffeithiau Treth ar gyfer Plant Iau, gobeithio bydd y disgyblion yn ogystal yn gallu meddwl am eu harferion gwario yn y dyfodol.\nBydd unrhyw beth sy'n helpu i ddatblygu llythrennedd ariannol ym mhobl ifanc yn adnodd gwerthfawr. Mae'n ddefnyddiol iawn bod hwn ar gael erbyn hyn yn Gymraeg."\nMae Ffeithiau Treth ar gyfer Plant Iau eisoes wedi ei gyflwyno mewn nifer o ysgolion yng Nghymru, ac mae bron i 3,000 o lawr lwythiadau o'r pecyn athrawon ar draws y DU.\nMae rhaglen Ffeithiau Treth ar gyfer plant 11-14 mlwydd oed hefyd ar gael. Bydd hwn ar gael yn Gymraeg yn hwyrach y flwyddyn hon.\n1.Mae'r animeiddiad o Ffeithiau Treth ar gyfer Plant Iau ar gael ar sianel YouTube CThEM a hefyd ar DVD:\nFersiwn Cymraeg https://www.youtube.com/watch?v=d9J2g7KuYk8&t=0s&index=6&list=PL8EcnheDt1zjoRLU0I8WEKqqNzdR3w2xI\nFersiwn Saesneg https://www.youtube.com/watch?v=C3_VwZ-Cmac\nMae adnoddau'r athrawon wedi'u cyhoeddi ar wefan y Times Educational Supplement:\nFersiwn Cymraeg https://www.tes.com/teaching-resource/ffeithiau-treth-ar-gyfer-plant-iau-11862980\nFersiwn Saesneg https://www.tes.com/teaching-resource/junior-tax-facts-teachers-pack-11410987\nMae'r deunydd i gyd ar gael yn rhad ac am ddim i'w ddefnyddio gan ysgolion ac elusennau.\n2.Achredwyd y 'Ffeithiau Treth' (ar gyfer ysgolion uwchradd) a'r 'Ffeithiau Treth ar gyfer Plant Iau' gyda Marciau Ansawdd gan y Grŵp Addysg Ariannol Bersonol (PFEG) a'r Association for Citizenship Teachers (ACT).\n3.Mae CThEM yn gweithio gyda Phrifysgol De Cymru (PDC) i baratoi athrawon dan hyfforddiant i roi gwersi ar ffeithiau treth i blant ysgolion cynradd Cymraeg a Saesneg. Dechreuodd y sesiynau ymwybyddiaeth i athrawon dan hyfforddiant sydd wedi'u lleoli ar Gampws Casnewydd PDC ym mis Hydref 2017, a byddant yn parhau yn ystod y flwyddyn academaidd hon. Mae'n helpu athrawon i gymryd y deunydd i mewn i'r dosbarth, fel bod plant ifanc yn deall beth yw treth, sut y caiff yr arian ei ddefnyddio a'r cysylltiad gyda gwasanaethau cyhoeddus hanfodol.\n4.Gall ysgolion gysylltu â CThEM drwy e-bost i gael rhagor o wybodaeth: hmrc.taxeducation@hmrc.gsi.gov.uk\n5.Dilynwch Swyddfa'r Wasg CThEM ar Twitter: @HMRCpressoffice\n6.Sianel Flickr CThEM:www.flickr.com/hmrcgovuk\nEconomy, FinanceEmployment issuesLegal affairsRevision, Tax issuesRevision, Tax issuesSchool\nWelsh Junior Tax Facts\n134 KB • 549 x 300 px


Plans On View For Cylch Caron Integrated Resource Centre | Mid Wales Housing Association\nCaiff y cynlluniau cyffrous ar gyfer y cynllun eu hystyried ar hyn o bryd gan Dîm Rheoli Datblygu Cyngor Sir Ceredigion ac maent ar gael i'w gweld ar-lein yn www.ceredigion.gov.uk neu'n uniongyrchol ar y wefan hon (gan ddefnyddio'r dolenni isod) a chânt eu harddangos yn Nhregaron yn y Feddygfa, Canolfan Adnoddau Bryntirion a'r Ysbyty Cymunedol.\nBydd datblygiad Cylch Caron yn adnodd iechyd a gofal cymdeithasol i Dregaron a'r cylch a bydd yn cynnwys meddygfa, fferyllfa gymunedol, clinigau cleifion allanol, gwasanaethau nyrsio cymunedol, gofal hirdymor a gofal dydd. Mae hefyd gynlluniau ar gyfer 34 fflat ar gyfer pobl sydd angen gofal a chefnogaeth ychwanegol i aros yn eu cartrefi eu hunain a chwe lle iechyd a gofal cymdeithasol integredig nad oes angen iddynt mwyach aros yn yr ysbyty, ond sydd angen mwy o gefnogaeth cyn iddynt ddychwelyd adref.\nCynhaliwyd arolygon topograffig sy'n mapio cyfuchlinau a nodweddion presennol y tir i ganfod manylion y pridd ac is-strwythur.\nDywedodd Sian Howells, Cyfarwyddydd Busnes Newydd Cymdeithas Tai Canolbarth Cymru: "Mae'n gyffrous i ni fod wedi dechrau peth gwaith paratoi cynnar corfforol ar y safle, fel wrth iddo ddangos symud at gam darpariaeth nesaf y prosiect pwysig yma".\nCynllun 1 - Cynigion Tirwedd (ffeil manwl mawr - bydd yn cymryd amser i lwytho)\nCynllun 2 - Cynlluniau Llawr


Dull golygu genynnau yn lleihau effaith rhai clefydau parasitig - Prifysgol Aberystwyth\nDull golygu genynnau yn lleihau effaith rhai clefydau parasitig\nDefnyddio CRISPR/Cas9 i ‘ddiddymu’ omega-1 o wyau sgistosom. Cynrychiola’r ddelwedd ar y chwith y math o wyau sgistosom gwyllt sy’n cysgodi proteinau pathogenig (sy’n cynnwys omega-1; sêr coch) i feinweoedd cynnal. Nid yw’r wyau sy’n cael eu golygu gan ddull genynnau CRISPR/Cas9 yn yr astudiaeth hon yn rhyddhau omega-1 (y ddelwedd ar y dde) i feinwe’r sawl ac nid yw’n pathogeneg i’r person.\nMae parasitolegydd ym Mhrifysgol Aberystwyth yn un o dîm o ymchwilwyr ledled y byd sydd wedi defnyddio offeryn golygu genynnau i gyfyngu ar effaith schistosomiasis, salwch sy'n effeithio ar fwy na chwarter biliwn o bobl yn Ne-ddwyrain Asia, Affrica Is-Sahara, ac America Ladin.\nMae'r Athro Karl Hoffman o Athrofa’r Gwyddorau Biolegol, Amgylcheddol a Gwledig (IBERS) wedi bod yn gweithio gydag ymchwilwyr ym Mhrifysgol George Washington a chydweithwyr mewn sefydliadau yng Ngwlad Thai, Awstralia, y DU, yr Iseldiroedd, ac eraill.\nAm y tro cyntaf, defnyddiwyd CRISPR/Cas9 yn llwyddiannus i gyfyngu ar effaith llyngyr parasitig sy'n gyfrifol am schistosomiasis ac ar gyfer haint ffliw yr afu, a all achosi sbectrwm amrywiol o glefydau dynol gan gynnwys ffibrosis yr afu a chanser dwythell y bustl.\nMae eu canfyddiadau i'w gweld mewn dau bapur sydd wedi eu cyhoeddi heddiw yn y cyfnodolyn eLife. Mae'r Athro Hoffmann yn gyd-awdur y papur o'r enw "Golygiad genome wedi'i raglennu o ribonuclease omega-1 y ffliwt gwaed, Schistosoma mansoni".\nMae gwaith yr Athro Hoffman yn Athrofa'r Gwyddorau Biolegol, Amgylcheddol a Gwledig ym Mhrifysgol Aberystwyth yn canolbwyntio ar fynd i'r afael â sgistosomiasis.\nDywedodd yr Athro Hoffman "Gyda'r cyllid a ddarparwyd gan Ymddiriedolaeth Wellcome a chan gydweithio â chydweithwyr ym Mhrifysgol George Washington, bu modd i ni gymhwyso technegau golygu genynnau, a hynny am y tro cyntaf mewn perthynas â llyngyr, i ddiddymu cynnyrch genyn sgistosom pwysig sy'n gysylltiedig â chlefydau dynol. Bydd cymhwyso'r dechnoleg hon i enynnau sgistosom neu lyngyr eraill yn chwyldroi ein gallu i ddatblygu strategaethau rheoli newydd sydd eu hangen ar frys.”\nDiddymwyd y genynnau trwy ddefnyddio CRISPR/Cas9 ac arweiniodd hyn at leihad sylweddol yn symptomau’r haint yn ein modelau anifeiliaid," meddai Paul Brindley, PhD, athro microbioleg, imiwnoleg a meddygaeth drofannol yn Ysgol Meddygaeth a Gwyddorau Iechyd GW, a phrif awdur yr astudiaeth.\n"Yn ogystal â hyn, dangosodd ein hymchwil bod modd addasu’r dull biofeddygol newydd chwyldroadol hwn - CRISPR/Cas9 - i astudio llyngyr parasitig, sy'n broblem iechyd sylweddol mewn hinsoddau trofannol.\nMae CRISPR/Cas9 yn dechnoleg newydd sy'n caniatáu i ymchwilwyr dargedu'r wybodaeth enetig sydd ei hangen i gynhyrchu protein penodol, a'i diffodd. Er i’r dull gael ei ddefnyddio o’r blaen mewn rhywogaethau eraill, nid oeddem yn gwybod oedd modd ei gymhwyso i Schistosoma mansoni ac Opisthorchis viverrini, sef y parasitiaid sy'n gyfrifol am heintiau sgistosomiasis a llyngyr yr iau.\nGall sgistosomiasis achosi problemau iechyd difrifol, gan gynnwys niwed i'r iau a'r arennau, anffrwythlondeb a chanser y bledren. Mae'r llyngyr dŵr croyw S. mansoni yn mynd i mewn i'r corff dynol trwy dyllu i mewn i'r croen; unwaith y maent yn y gwaed, maent yn symud i organau amrywiol lle byddant yn dechrau atgynhyrchu’n syth a chynhyrchu wyau pathogenaidd.\nMae’r wyau hyn yn rhyddhau nifer o folecylau, gan gynnwys protein o'r enw omega-1 riboniwcleas, sy'n gallu niweidio'r meinweoedd o'i amgylch. Llwyddodd Brindley a'i dîm i ddiddymu’r protein hwn drwy ddefnyddio CRISPR/Cas9, a gwelwyd bod hynny’n lleihau effaith yr afiechyd yn sylweddol.\n"Mae'r afiechyd trofannol hwn, sydd heb gael llawer o sylw tan nawr, yn effeithio ar dros chwarter biliwn o bobl, yn Ne-ddwyrain Asia, Affrica Is-Sahara, ac America Ladin yn bennaf," meddai Brindley. "Mae'n bosib bod CRISPR/Cas9 yn ddull y gallwn ei ddefnyddio i leihau effaith yr heintiadau hyn. Wrth i ni ddefnyddio’r dechnoleg newydd hon i ddeall yn well sut mae'r parasitiaid hyn yn mynd i mewn i’n cyrff a’u niweidio, byddwn yn darganfod ffyrdd newydd o drin a rheoli afiechydon."\nMae'r cydweithwyr allweddol yn cynnwys Karl Hoffmann, PhD ym Mhrifysgol Aberystwyth, y Deyrnas Gyfunol; Thewarach Laha, PhD ym Mhrifysgol Khon Kaen, Gwlad Thai; ac Alex Loukas, PhD ym Mhrifysgol James Cook, Awstralia.\nMae'r papurau, o'r enw “Programmed genome editing of the omega-1 ribonuclease of the blood fluke, Schistosoma mansoni” a “Programmed knockout mutation of liver fluke granulin attenuates virulence of infection-induced hepatobiliary morbidity”, ar gael ar eLife.\nkrh@aber.ac.uk / 01970 622237


Cwrdd â'r Llwyth - Parc Cenedlaethol Arfordir Penfro\nPwy oedd yn byw yng Nghastell Henllys?\nAdref / Pentref Oes Haearn Castell Henllys / Gwybodaeth am Gastell Henllys / Cwrdd â’r Llwyth\nByddai Castell Henllys wedi bod yn gartref i deulu cyfoethog a dylanwadol, a oedd yn arwain llwyth o hyd at 100 o bobl.\nByddai’r bobl i gyd yn byw a gweithio yn agos at ei gilydd er mwyn cynhyrchu bwyd a deunyddiau ar eu cyfer hwy eu hunain a’r pennaeth.\nRoedd y bobl yn ddyfeisgar iawn ac yn gallu troi eu llaw at dasgau amrywiol fel nyddu, llifo, gwehyddu, malu grawn i wneud bara a gwneud basgedi.\nY tân yn y canol fyddai canolbwynt y gymuned. Byddai’r tân yn llosgi drwy’r dydd er mwyn darparu cynhesrwydd, golau a gwres i goginio.\nByddai’r llwyth yn ymgynnull o amgylch y tân i ganu, dawnsio ac adrodd storïau cyn iddynt fynd i gysgu ar welyau wedi’u gwneud o fatresi gwair, blancedi gwlân a chrwyn anifeiliaid.\nByddai criw bach o ryfelwyr wedi amddiffyn tiriogaeth y llwyth rhag ysbeilwyr o gaerau eraill. Byddent hefyd wedi gallu defnyddio arfau amrywiol fel cleddyfau, gwawyffyn a ffyn tafl. Byddai’r rhyfelwyr hefyd wedi lladd anifeiliaid i’r llwyth eu bwyta.\nByddai gofaint teithiol a derwyddon wedi ymweld â’r gaer o bryd i’w gilydd, gan sicrhau bod y llwyth yn gallu cael arfau ac aberthu offrwm i’w duwiau.\nCadwch lygad am rai o bentrefwyr yr Oes Haearn yn ystod eich ymweliad. Gallant eich tywys o amgylch y safle a’ch dysgu sut i feistroli rhai o’r sgiliau y byddai arnoch eu hangen er mwyn goroesi yn yr Oes Haearn.\nRoedd y bobl a oedd yn byw yng Nghastell Henllys dros 2,000 o flynyddoedd yn ôl yn rheoli’r tir mewn ffordd rydyn ni’n ei galw heddiw’n ‘gyna...\nDarllenwch Fwy on Byw'n gynaliadwy\nSaif Bryngaer Oes Haearn Castell Henllys ar esgair o dir sy’n tremio dros ddyffryn afon fach. Gall ymwelwyr fynd i’r fryngaer hon, a gafodd ei hai...\nMae Awdurdod Parc Cenedlaethol Arfordir Penfro yn gweithio’n galed er mwyn cynnal y cynefinoedd bywyd gwyllt ar safle Castell Henllys.\nDarllenwch Fwy on Bywyd Gwyllt yng Nghastell Henllys\nDatblygwyd ap Castell Henllys, sydd ar gael yn rhad ac am ddim, er mwyn eich tywys o amgylch un o’r lleoedd mwyaf arbennig yn Sir Benfro.\nDarllenwch Fwy on Ap Castell Henllys\nDarllenwch Fwy on Llwybr Troednoeth


Senedd Ewrop yn trefnu cyfarfod llawn rhyfeddol i drafod bargen #EUCO - Gohebydd yr UE\nSenedd Ewrop yn trefnu cyfarfod llawn rhyfeddol i drafod bargen #EUCO\nCyhoeddodd y Cyngor Ewropeaidd (#EUCO) eu bod wedi cyrraedd bargen yn oriau mân y bore yma (21 Gorffennaf). Dyrchafodd Llywydd y Cyngor Ewropeaidd, Charles Michel: 'Fe wnaethon ni hynny!' Fodd bynnag, mae angen i'r fargen gael ei chymeradwyo gan Senedd Ewrop o hyd.\nCyhoeddodd Senedd Ewrop y bore yma y bydd yn cynnal sesiwn lawn anghyffredin ddydd Iau (23 Gorffennaf) i gynnal asesiad cychwynnol o gasgliadau’r Cyngor Ewropeaidd. Bydd arweinwyr grwpiau gwleidyddol yn cwrdd yfory cyn y cyfarfod llawn.\nDisgrifiodd Llywydd Senedd Ewrop, David Sassoli ASE, y fargen fel un ddigynsail a dywedodd: “Rhaid i ni weithio nawr i wella’r offerynnau hyn, ni fyddwn yn rhoi’r gorau iddi ar MFF mwy uchelgeisiol ac eglurder ar adnoddau newydd ein hunain. Bydd Senedd Ewrop yn gweithio i amddiffyn buddiannau dinasyddion yr UE. ”\nDywedodd Llywydd y grŵp Gwyrddion / EFA, Philippe Lamberts ASE: “Rhaid i lywodraethau’r UE baratoi eu hunain ar gyfer trafodaethau anodd gyda Senedd Ewrop, a fydd yn defnyddio’r trosoledd sydd ganddi er mwyn cyfyngu ar y difrod a wnaed i’r uchelgais wreiddiol gan y Cyngor Ewropeaidd. Bydd Senedd Ewrop yn pwyso am Fframwaith Ariannol Amlflwydd uwch, ei lais ar ailadeiladu ac am i gymorth ariannol gael ei gysylltu â mecanwaith rheolaeth-cyfraith gref, ar gyfer buddsoddiad tymor hir, fel yn y rhaglen Hawliau a Gwerthoedd, mewn ymchwil a datblygu ac Erasmus +, ac i Senedd Ewrop fod yn rhan o lywodraethu cronfeydd ailadeiladu. ”\n'Gwrthwynebwch y drefn #Iran, banciwr canolog terfysgaeth' - Mae'r gynhadledd ryngwladol yn galw am gau ei lysgenadaethau\n#Brexit - #ESMA yn annog marchnadoedd i baratoi ar gyfer y byd ar ôl trosglwyddo\nMae Macron yn graddio to To Notre-Dame ddwy flynedd ar ôl tân yn yr eglwys gadeiriol


FAQ 23 - Mae fy nghyflogydd yn torri telerau fy nghontract. Beth fedraf i wneud? | CLOSED\n23. Mae fy nghyflogwr yn torri telerau fy nghontract. Beth alla i ei wneud?\nEich hawliau os nad yw eich cyflogwr yn cydymffurfio â thelerau eich contract\nFe ddigwydd tor-cytundeb pan fyddwch chi neu eich cyflogwr yn torri un o delerau eich contract cyflogaeth. Gall eich cyflogwr dorri cytundeb, er enghraifft, trwy beidio â thalu’ch cyflog neu os ceisia orfodi rhyw newid yn eich amodau gwaith heb i chi gytuno i hynny.\nOs yw eich cyflogwr yn torri cytundeb dylech yn y lle cyntaf ddweud wrtho naill ai’n llafar neu’n ysgrifenedig. Byddwch bwyllog – gall fod eich cyflogwr ond wedi gwneud camgymeriad yn unig ac y bydd yn falch o’i gywiro’n syth.\nOs mai ymateb eich cyflogwr fydd gwneud dim, ysgrifennwch ato yn codi cwyn swyddogol a dweud y byddwch yn dwyn achos i’w erbyn os nad yw’n datrys eich cwyn yn foddhaol. Cadwch gopi o’ch llythyr.\nOs na fedrwch ddatrys y broblem gyda’ch cyflogwr, gallwch wneud cais am dor-cytundeb:\n· i Dribiwnlys Cyflogaeth. Ni allwch wneud hyn ond yn unig wedi i’ch cyflogaeth ddod i ben; neu\n· i’r Llys Sirol. Gallwch wneud hyn hyd yn oed os ydych yn dal i weithio i’ch cyflogwr.\nOs credwch fod eich cyflogwr wedi gwahaniaethu i’ch erbyn trwy dorri eich contract, yna gallwch wneud cais am wahaniaethu mewn Tribiwnlys Cyflogaeth.\nFel rheol, dylech ddilyn gweithdrefn gwyno’ch cyflogwr cyn mynd i’r Tribiwnlys Cyflogaeth. Os na wnewch chi hyn, a’ch bod yn ennill eich achos yn y tribiwnlys, fe all y byddwch yn derbyn llai o iawndal.\nYn yr holl achosion hyn, cysylltwch â’r Swyddfa Tribiwnlys Cyflogaeth agosaf atoch i gael ffurflen hawlio. Cewch wybod ble mae’r swyddfa agosaf trwy alw ar linell Ymholiadau’r Tribiwnlys Cyflogaeth ar 0845 795 9775.\nBydd yn rhaid i chi wneud yr hawliad Tribiwnlys Cyflogaeth o fewn tri mis llai un diwrnod o’r dyddiad y daeth eich cyflogaeth i ben yn swyddogol neu eich diwrnod gwaith olaf. Felly, os mai’ch diwrnod olaf oedd 1 Awst 2009, byddai’n ofynnol i chi wneud cais i dribiwnlys erbyn 31 Hydref fan hwyraf.\nGall tor-cytundeb fod mor ddifrifol ag i gyfiawnhau i weithiwr ymddiswyddo a hawlio “diswyddiad annheg deongliadol”. Cyn i chi ystyried ymddiswyddo, ceisiwch gael cyngor arbenigol cyn gynted â phosibl. Mae’n anodd iawn profi bod ymddygiad eich cyflogwr wedi achosi “diswyddiad annheg deongliadol”.\nOs oes angen help arnoch i ddelio â thor-cytundeb gan eich cyflogwr, neu unrhyw wedd arall ar gyflogaeth, fe’ch argymhellwn i siarad ag un o’n hymgynghorwyr ffôn ar gyflogaeth ar 08001 225 6653 i gael cyngor arbenigol. Nid yw cyngor arbenigol ar y ffôn ar gael ond yn unig os ydych yn gymwys am gymorth cyfreithiol.http://www.gurkhajustice.org.uk/en/legalhelp/faq.jsp


Croesawodd Ysgol Uwchradd Cei Connah ymwelwyr yn ddiweddar i weld cynnydd y rhaglen ailwampio fawr sy’n digwydd yn yr ysgol.\nCwblhawyd rhan gyntaf y gwaith gwella ar ddiwedd y llynedd ac mae wedi trawsnewid nifer o ardaloedd dysgu yn yr ysgol.\nMae disgwyl i ail ran y gwaith fod wedi’i gwblhau erbyn diwedd mis Tachwedd 2019 ac mae’n cynnwys gwella’r gorchudd allanol, newid to’r Neuadd Chwaraeon, dymchwel y bloc gweinyddol presennol ac ailwampio ystafelloedd i ddarparu ardal weinyddol a phrif fynedfa newydd.\nCafodd uwch swyddogion o’r Cyngor a chynrychiolwyr y contractwyr, Kier, eu croesawu gan y Dirprwy Bennaeth Mr John Colclough a Chadeirydd y Llywodraethwyr, y Cynghorydd Andrew Dunbobbin, a’u tywys o amgylch yr adeilad.\nMae’r gwaith yn ffurfio rhan o Raglen Ysgolion ac Addysg yr 21ain Ganrif gan Lywodraeth Cymru.\n“Mae'r gwaith moderneiddio, a oedd wir ei angen yn Ysgol Uwchradd Cei Connah, wedi’i wneud i safon uchel a bydd yr ysgol rwan yn mwynhau cyfleusterau modern o’r radd flaenaf a’r cyfleoedd dysgu gorau posib. Roedd yn braf gweld y disgyblion yn ymgysylltu mor gadarnhaol â'u hamgylchedd dysgu newydd. Mae’r Cyngor yn parhau'n ymrwymedig i fuddsoddi yn nyfodol ein plant a phobl ifanc.\n“Roedd yn bleser cael croesawu ymwelwyr i safle Ysgol Uwchradd Cei Connah. Rydym yn tynnu tua terfyn ein rhaglen adeiladu i ddarparu cyfleusterau modern y gall myfyrwyr yr ysgol eu mwynhau ac elwa ohonynt am flynyddoedd i ddod. Trwy gydol y prosiect mae cwmni Kier wedi cydweithio’n frwd â’r gymuned leol trwy fforymau amrywiol. Dros ddau gyfnod y prosiect rydym wedi cynnal 30 o ddigwyddiadau, gan ymgysylltu â mwy na 2,300 o ddisgyblion a chreu 19 o gyfleoedd gwaith. Mae etifeddiaeth gwerth cymdeithasol y prosiect yn £10.5m ar hyn o bryd, rhywbeth yr ydym yn hynod falch ohono.”


Amserlen Brexit Llywodraeth y DU yn 'chwerthinllyd' - BBC Cymru Fyw\nMae llywydd un o brif undebau amaeth Cymru wedi dweud bod amserlen Llywodraeth Prydain ar adael yr Undeb Ewropeaidd, a'r effaith fydd hynny yn ei gael ar y diwydiant, yn "chwerthinllyd".\nRoedd cadeirydd Undeb Amaethwyr Cymru, Glyn Roberts, yn annerch y wasg ar faes y Sioe Frenhinol brynhawn Sul.\nDywedodd bod araith ddiweddar yr Ysgrifennydd Amaeth, Michael Gove, lle'r oedd yn awgrymu bod dyfodol polisi amaethyddiaeth yn ddewis rhwng cefnogi cynhyrchu bwyd a gwarchod yr amgylchedd, yn "siomedig".\nYchwanegodd ei bod hi'n "chwerthinllyd bod y llywodraeth yn credu bod modd sicrhau ffordd allan o'r Undeb, a dyfodol llewyrchus o ganlyniad i hynny, i gyd o fewn dwy flynedd o gyhoeddi'r ddeddf".\n"Mae 'na bedwar mis wedi bod ers i'r Prif Weinidog, Theresa May, lofnodi Erthygl 50 ac ychydig iawn sydd wedi digwydd ers hynny," meddai Mr Roberts.\nMae'r ddau undeb amaeth yng Nghymru wedi galw ar lywodraethau Prydain a Chymru i egluro beth yn union fydd y polisïau amaeth unwaith y bydd yn DU yn gadael yr Undeb Ewropeaidd.\nWrth siarad â'r wasg brynhawn Sul dywedodd cadeirydd Undeb yr Amaethwyr, Stephen James, ei fod yn gobeithio y bydd polisïau yn y dyfodol yn cael eu creu a'u gweithredu gyda'r ffermwr gweithgar mewn meddwl.\n"Mewn byd delfrydol, fe fydden ni'n hoffi gweld y pedair llywodraeth ym Mhrydain yn gweithio gyda'i gilydd i gytuno ar un polisi a fframwaith ariannu er mwyn sicrhau nad oes 'na rwystrau mewnol o fewn Prydain ond bod 'na ddigon o hyblygrwydd gan bob gwlad i weithredu polisi sy'n addas ar gyfer yr arferion ffermio yn y wlad honno," meddai.\nImage caption Dywedodd Lesley Griffiths y gallai'r Mesur Diddymu "droi'r cloc yn ôl 20 mlynedd"\nAr faes y Sioe Frenhinol yn Llanelwedd fore Llun bydd Ysgrifennydd Amaeth Llywodraeth Prydain, Michael Gove, ac Ysgrifennydd Materion Cefn Gwlad Cymru, Lesley Griffiths, yn cwrdd am y tro cyntaf wyneb i wyneb.\nBrynhawn Sul, dywedodd Ms Griffiths y bydd hi'n pwyso ar Mr Gove i ddeall bod gan Gymru ei anghenion penodol ei hun.\n"Mae 'na botensial gwirioneddol y bydd y ddeddf yma yn troi'r cloc yn ôl 20 mlynedd," meddai Ms Griffiths.\n"Mae Llywodraeth Cymru wedi bod yn ceisio cael gwarantau gan Lywodraeth Prydain ers i'r ddeddf i adael yr Undeb Ewropeaidd gael ei chyhoeddi, ond nid ydyn ni wedi derbyn unrhyw beth ganddyn nhw."


Newyddion - Sir Benfro'n croesawu'r Urdd For a better experience on your device, try our mobile site. Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> Linciau mynediad Neidio i'r cynnwys Neidio i wefannau lleol eraill Cymorth Hygyrchedd Llywio drwy’r BBC Newyddion Sport Tywydd Capital Dyfodol TV Radio Mwy Term chwilio: Hafan\nDiweddarwyd 16:17 Sir Benfro'n croesawu'r Urdd Bydd y sioe ieuenctid am yr heriau sy'n wynebu cymunedau gwledig\nYn Eisteddfod Genedlaethol yr Urdd bydd bron 300 o blant a phobl ifanc yn perfformio mewn sioeau cerdd arbennig. Yn ystod yr wythnos bydd Newyddion Ar-lein yn rhoi sylw i weithgareddau'r Eisteddfod.\nBydd 250 o blant ysgolion cynradd y sir yn cymryd rhan yn y sioe gynradd o'r enw Pentigili. Bydd y sioe gerdd am hanes yr ardal o gyfnod y Llychlynwyr hyd heddiw.\nCyfarwyddo Meredydd Baker, sydd yn y gorffennol wedi gweithio gyda Theatr Clwyd a'r National Theatre of Wales, fydd yn cyfarwyddo'r sioe. Bydd y sioe gerdd yn cynnwys caneuon gwreiddiol yn ogystal ag addasiadau o gerddoriaeth glasurol megis In the Hall of the Mountain King gan Grieg.\nTua 50 fydd yn y sioe ieuenctid, Gelli Gyfrin, gydag aelod ieuengaf o'r cast yn 14 oed a'r hynaf yn 24 oed. Y criw ifanc yn y sioe sydd wedi datblygu'r syniadau ar gyfer y sioe gerdd, dan arweiniad Gareth Ioan. Mae'r tîm cynhyrchu o Theatr Felinfach a Jason Lye-Phillips o Sir Benfro yw'r cyfarwyddwr cerdd.\nDywedodd Dwynwen Lloyd Evans, Pennaeth Theatr Felinfach: "Gall y gynulleidfa ddisgwyl stori afaelgar am yr heriau sydd yn wynebu cymunedau gwledig a'r newidiadau o ran iaith, diwylliant a'r amgylchedd. "Mae'r stori yn ymdrin gyda'r tensiynau sy'n codi rhwng y gymdeithas amaethyddol, draddodiadol â chymdeithas amgen amgylcheddol," meddai. "Mae'r thema ffiniau yn rhedeg trwy'r sioe hefyd - ffiniau ieithyddol, diwylliannol a hunaniaeth gan weld pwy sydd yn herio, pwy sy'n gwthio a phwy sydd yn croesi'r ffiniau."\nRoedd y criw cynradd yn "wych," meddai.\n"Rwy'n ffodus iawn o gael cydweithio gyda'r plant," meddai.\n"Mae'r ysbrydoliaeth ar gyfer y sioe wedi dod o hanes cyfoethog Sir Benfro. "Ystyr pentigili yw pen y daith ac roedd hefyd yn enw ar bapur bro lleol a ddechreuwyd gan Elfed Lewis yng nghylch Berea yn y saithdegau. "Yn ystod y sioe rydyn ni bob hyn a hyn yn cwrdd â ffermwr o'r enw Arthur, sydd yn chwilio am ei fochyn, sef y Twrch Trwyth a hwn yw'r llinyn sydd yn cysylltu'r holl olygfeydd.\n'Yn wahanol' "Mae'r profiad o weithio gyda 250 o blant yn wahanol i unrhyw beth yr wy' wedi ei wneud yn y gorffennol ac, yn sicr, yn brofiad y bydda' i'n ei drysori."\nBydd y sioe gynradd, Pentigili, yn y Pafiliwn nos Fawrth a nos Fercher, Mai 28 a 29.\nBydd y sioe ieuenctid, Gelli Gyfrin, yn Theatr y Torch, Aberdaugleddau nos Wener, brynhawn a nos Sadwrn a nos Lun, Mai 24, 25 a 27.\nMedal Ddrama i fyfyriwr y gyfraith\n'Angen brechiadau cyn yr Eisteddfod'\nLlai o swyddi Kelloggs am fynd\nDyn yn cyfaddef ymosod gyda morthwyl\nUned famolaeth Bronglais wedi agor


Awyr Las – Pam ‘Awyr Las’?\nAmdanom Ni > Pam ‘Awyr Las’?\nBu dros 1,000 o gleifion, rhoddwyr, codwyr arian, myfyrwyr, pobl busnes, staff gofal iechyd, cynrychiolwyr o wahanol elusennau\nac eraill yn ein helpu i ddewis enw ar gyfer\nWedi holi mewn grwpiau ffocws, cyfarfodydd un i un a holiaduron, penderfynwyd y dylai’r enw adlewyrchu’r ffaith:\nBod yr elusen yn rhoi gwedd mwy siriol i ysbytai, er enghraifft trwy brosiectau celf\na gwelliannau cyfalaf.\nBod yr elusen yn gwneud i gleifion deimlo’n\nfwy hyderus gyda staff gofal iechyd wedi eu hyfforddi’n briodol ac yn defnyddio’r cyfarpar mwyaf modern.\nBod yr elusen yn dod â phobl at ei gilydd trwy roi cyfle i gleifion a’u teuluoedd dalu’n ôl i’r staff sydd wedi eu cefnogi drwy gyfnodau anodd; gall ffrindiau a theuluoedd ddod at ei gilydd i godi arian fel modd o ddangos eu gwerthfawrogiad am y gofal ardderchog a gawsant; a gall cleifion a staff gofal iechyd gyda’i gilydd lunio cyfeiriad a blaenoriaethau’r elusen.\nBod yr elusen yn gwella profiadau cleifion ac amgylchedd yr ysbyty trwy ddarparu’r ‘pethau bach ychwanegol’ sydd y tu draw a thu hwnt i’r hyn y gall y GIG ei ddarparu.\nBod yr elusen yn gallu gwneud gwahaniaeth pendant a phositif i bobl ar draws Gogledd Cymru.\nBod yr elusen yn ei gwneud yn bosibl i bawb yng Ngogledd Cymru elwa oddi wrth ei gwaith.\nBod yr elusen yn gwneud gwaith nad oes terfyn arno. Ledled Gogledd Cymru, bydd angen bob amser am wella iechyd, gofal a lles.\nDewiswyd ‘Awyr Las’ allan o 250 o enwau am ei fod yn crynhoi pwrpas yr elusen: goleuach a gwell; Gall pawb ei fwynhau gyda’i gilydd; mae’n mynd ymhellach na’r hyn y gall y GIG ei ddarparu; mae’n bositif; nid oes terfyn ar yr hyn y gellir ei gyflawni trwy’r elusen.\nMae rhai pobl wedi nodi bod ‘meddwl Awyr Las’ yn rhan o’r elusen; mae codwyr arian yn meddwl am syniadau newydd a gwahanol ar gyfer codi arian ac mae staff gofal iechyd a chleifion yn awgrymu dulliau newydd o ofalu a chynllunio gwell triniaeth, yna mae’r elusen yn darparu’r arian ar gyfer eu gwireddu.


Sut mae creu cyfrif "Gmail" | Digital Unite\nYn y canllaw hwn, rydym am ddangos ichi sut i roi cychwyn arni gydag e-bost drwy greu cyfrif yn "Gmail".\nDilynwch y camau canlynol i greu cyfrif "Gmail"\nCam 1: Agorwch eich porwr rhyngrwyd ac ewch i dudalen hafan "Google": http://www.google.co.uk.\nCam 2: Yng nghornel chwith uchaf prif dudalen "Google" y mae bar dewislenni. Cliciwch ar Gmail yn y bar.\nCam 3: Yn awr, byddwch yn yr adran 'Sign in'. Gan nad oes gennych chi gyfrif "Google" eto, bydd angen ichi greu un. Cliciwch ar Create an account.\nCam 6: Bydd angen ichi ddewis cyfrinair er mwyn gallu mewngofnodi i’ch cyfrif yn ddiogel. Bydd "Google" yn esbonio y dylech geisio defnyddio o leiaf 8 nod yn y cyfrinair er mwyn iddo fod yn ddiogel. Defnyddiwch gyfuniad o lythrennau a rhifau i wneud y cyfrinair yn fwy diogel ac yn fwy anodd i rywun ei ddyfalu. Bydd angen ichi aildeipio’ch cyfrinair i wneud yn siŵr mai chi sy'n ei ddewis ac nid (ro)bot haciwr. Dyna pam hefyd y bydd yn gofyn ichi deipio dau air hap ar waelod y dudalen – cod CAPTCHA. Gallwch anwybyddu’r cam hwn os nad ydych eisiau teipio’r cod CAPTCHA i mewn. Ond bydd angen i chi gadarnhau drwy ffôn symudol os na fyddwch yn gwneud.


Un o'r dynion ar swedeg Dyddio yn ffrind i chi. Mae hyn yn union yr hyn y mae'n ei chwilio amdano, fel si. Mae'r Cyngor yn: ar Ôl cofrestru, dylech lenwi ffurflen ac yn llwytho i fyny rhai o'i lluniau gorau.\nYn Gyffredinol, y gorau y byddwch yn llenwi allan yr holiadur, gorau oll fydd y wraig gyntaf i fod ac yn well y byddwch yn dod o hyd y dyn eich breuddwydion. Gymryd camau a byddwch yn gweld y canlyniad. Gyda chymorth o"sweden partner chwilio", byddwch yn gallu cwrdd â rhywun mewn ychydig o flynyddoedd. Ar gyfer cyplau, gallwch gwrdd â dyn ychydig bach. Caru ar gyfer pob oedran Nid oes amheuaeth, yn sweden"Dating"byddwch yn dod yn fenyw hapus.\nVideo Uban sa mga Litrato sa Paghimo sa usa ka Video uban sa inyong mga Litrato, Musika ug sa mga Salida sa sine\nDating am berthynas difrifol sgwrs roulette gyda y ffôn preifat fideo Dyddio Dating fideo Skype sgwrs roulette heb gofrestru Dyddio rhad ac am ddim gallwch gwrdd dod i adnabod y ddinas fideo Dyddio gyda merch ar gyfer rhad ac am ddim sgwrsio ar-lein roulette heb gofrestru


Glanedydd Dŵr Oer Proffesiynol Cyfanwerthu Gyda Gwneuthurwr a Chyflenwr Perfformiad Ardderchog |Ehedydd\nFfôn: +86 08385405559\nGlanedydd Dŵr Oer Proffesiynol Gyda Pherfformiad Rhagorol\nMae Glanedydd Dŵr Oer wedi'i ddylunio'n arbennig ar gyfer glanhau lliain diwydiannol, y gellir ei lanhau'n uniongyrchol â dŵr oer.Mae'n lanedydd alcalïaidd gwan ac ni fydd byth yn niweidio'r lliain.Gwella ansawdd golchi lliain ac ymestyn y defnydd o liain Hyd oes, gan arbed stêm a defnydd dŵr.\nByd-eangcyfanwerthwr, manwerthwragwneuthurwro gynhyrchion golchi ffabrig o ansawdd uchel gyda 21 mlynedd o ymchwil a datblygu.Gallwn gynhyrchu eich cynhyrchion Logo yn unol â'ch gofynion.Rydym yn canolbwyntio ar ddarparu cynhyrchion dwys, effeithlon, ecogyfeillgar, o ansawdd uchel.\nGlanedydd Dwr Oer\nDefnyddir ar gyfer golchi cynfasau gwely, gorchuddion duvet, casys gobennydd a ffabrigau eraill mewn ffatrïoedd golchi, gwestai, ysbytai a diwydiannau golchi dillad eraill.\nTynnwch faw ystyfnig, staeniau olew, staeniau gwaed, a chadwch y ffabrig yn llachar.\n20KG / casgen\nMae'r hylif golchi dŵr oer yn gyfoethog o sylweddau gweithredol ïonig, a all gael gwared ar faw ystyfnig, staeniau olew, a staeniau gwaed, a chadw'r ffabrig yn llachar.\nYn cyfuno chwe thechnoleg graidd: dadheintio, dileu statig, ffabrigau meddal a llachar, ewyn isel a channu hawdd, ymwrthedd i weddillion, a chymhwysedd eang.Mae'n glanedydd alcalïaidd gwan na fydd byth yn niweidio'r lliain, yn gwella ansawdd golchi'r lliain, ac yn ymestyn bywyd gwasanaeth y lliain.Mae'n gyfoethog mewn syrffactyddion cyfansawdd crynodedig, yn rhyddhau cynhwysion actif effeithiol, mae ganddo allu dadheintio cryfach, ac mae'n lleihau dadelfennu staeniau yn effeithiol.Gall y proteas ychwanegol dreiddio i mewn i'r ffibrau ffabrig a chael gwared ar staeniau dwfn.\n1. Gellir llwytho'r cynnyrch hwn yn awtomatig trwy'r system ddosbarthu awtomatig.\n2. Mae dos y cynnyrch hwn yn dibynnu ar faint o staen:\nTabl cyfeirio ar gyfer dos o 100kg / peiriant golchi\nDos cyfeirnod gradd staen (uned: g)\nYchwanegu deunyddiau ategol (hydrogen perocsid, emwlsydd, powdr cannu lliw, powdr cannu clorin, ac ati) yn ôl y sefyllfa yn ystod golchi\n● Cadwch allan o gyrraedd plant.Osgowch ddod i gysylltiad â'r llygaid neu'r croen, os byddwch yn dod i gysylltiad, golchwch â dŵr a gweld y meddyg.Os caiff ei lyncu, ewch i weld y meddyg.\n● Cadwch mewn lle sych ac oer.\nC: Sut mae'ch ffatri yn ei wneud o ran rheoli ansawdd?\nPâr o: Glanhawr coler gwych gyda pherfformiad rhagorol\nNesaf: Powdwr Cannu Clorin Effeithlonrwydd Uchel Proffesiynol Gyda Pherfformiad Rhagorol\nPowdwr Glanhau Staen Gwaed Proffesiynol Gydag E...\nAsid niwtraleiddio tymheredd isel proffesiynol ...\nY Powdwr Meddalu Gwych Poblogaidd Gorau Gydag Ardderchogrwydd...\nAsiant Asid Gwynnu Proffesiynol Gyda Rhagorol ...\nPowdwr Cannu Lliw Proffesiynol Gyda Rhagoriaeth ...\nEli Prif Golchi Proffesiynol Gydag Ardderchog ...


Awdur lleol yn dianc o grafangau’r cyfyngiadau symud! « Visit Caerphilly\nAwdur lleol yn dianc o grafangau’r cyfyngiadau symud!\nMae Adrian Turner, perchennog Escape Blackwood, sef atyniad ystafelloedd dianc cyffrous ar gyrion Coed Duon, wedi bod yn hynod o brysur yn ystod y cyfyngiadau symud drwy ymgolli ym myd ffantasi a ffuglen!\nByddai Adrian, meistr gemau Escape Blackwood, fel arfer yn creu ystafelloedd dianc â thema newydd a chyffrous i ddiddanu plant, oedolion, teuluoedd a grwpiau partïon; fodd bynnag, yn ystod cyfnodau’r cyfyngiadau symud y mae cynifer o fusnesau wedi’u dioddef yn ystod COVID-19, mae Escape Blackwood wedi aros ar gau, gyda’r meddwl creadigol y tu ôl i’r busnes yn canolbwyntio ar fentrau newydd.\nAc yntau’n arbenigo mewn llyfrau arswyd/ffuglen wyddonol ar gyfer pobl yn eu harddegau, cyhoeddodd Adrian ei lyfr cyntaf, ‘Shudders’, a gyrhaeddodd frig y rhestr o lyfrau mwyaf poblogaidd yn ei gategori ar Amazon yn ddiweddar, gan ddangos ei boblogrwydd enfawr. Cydiodd y stori gyfareddol yn y darllenwyr ac, yn ddiweddar, mae wedi dal sylw’r nofelydd ac awdur Americanaidd, R.L. Stine, sef awdur y gyfres arswyd enwog ar gyfer pobl yn eu harddegau, ‘Goosebumps’. Mewn neges ddiweddar ar Facebook, dymunodd R.L Stine bob lwc yn bersonol i Adrian gyda’i lyfrau.\nMeddai Adrian, “Mae methu ag agor Escape Blackwood wedi fy arwain at ganolbwyntio fy meddylfryd mewn man arall a meddwl y tu allan i’r bocs! Daeth fy nawn i ysgrifennu’r nofelau hyn o unman ac, erbyn hyn, mae’n ymddangos nad oes dim yn gallu fy rhwystro.”\nMae Adrian bellach ar ei drydydd llyfr gyda llawer mwy ar y gweill. Efallai bod y cyfyngiadau symud wedi stopio ‘busnes fel arfer’, ond un peth na all Adrian ddianc oddi wrtho yw ei ddawn greadigol sydd wedi cyrraedd lefelau newydd ac wedi agor drysau newydd yn ystod yr ychydig fisoedd diwethaf.\nDywedodd Adrian, “Mae ysgrifennu’r llyfrau hyn wedi dod â llawer iawn o egni cadarnhaol yn ystod cyfnod mor anodd. Nid yn unig y mae wedi cadw fy nghreadigrwydd yn llifo, ond gobeithio y bydd yn ffurfio cyfres hirsefydlog o lyfrau ac yn parhau i fod fy etifeddiaeth a ddaeth o’r cyfyngiadau symud.”\nDilynwch Escape Blackwood ar Facebook i gael yr wybodaeth ddiweddaraf am ddatblygiadau’r gyfres.


Y Gymraeg ym Mhontypridd: gwrthod cynlluniau i gau ysgolion – Golwg360\nY Gymraeg ym Mhontypridd: gwrthod cynlluniau i gau ysgolion\nY ddeddfwriaeth ddwyieithog yn greiddiol i'r achos\nMae cynlluniau gwerth £37m i gau ysgolion ym Mhontypridd wedi cael eu rhwystro yn rhannol oherwydd y goblygiadau i’r Gymraeg.\nRoedd Cyngor Rhondda Cynon Taf wedi bwriadu cau chwe ysgol, gwaredu’r chweched dosbarth mewn tair ysgol, a chodi dwy ysgol fawr (ar gyfer disgyblion 3-16 oed) yn eu lle.\nRoedd un o’r ysgolion cynradd a oedd dan fygythiad yn darparu addysg uniaith Gymraeg – Ysgol Pont Siôn Norton – ac roedd hyn yn destun trafod mewn achos Uchel Lys heddiw.\nLlwyddodd ymgyrchwyr, grŵp Ein Plant yn Gyntaf, ag argyhoeddi’r barnwr bod y Cyngor wedi methu ag ystyried effaith y cam ar y Gymraeg.\nDyfarnwyd yn erbyn y cynlluniau yn rhannol am beidio â chyfeirio cynlluniau i waredu chweched dosbarth i Lywodraeth Cymru.\nDyfarnodd y barnwr bod gwaredu ysgolion cynradd Cymraeg yn tanseilio cynaliadwyedd ysgolion uwchradd cyfrwng Cymraeg.\nGwnaeth cyfreithwyr yr ymgyrchwyr ddadlau bod fersiwn Cymraeg o’r cyfreithiau ynghylch cyfrifoldebau’r Cyngor yn gliriach, tra bod y Cyngor wedi dadlau y dylid rhoi mwy o bwys ar y testun Saesneg.\nAc mae arbenigwyr wedi nodi bod dyfarniad heddiw yn gam mawr i ddeddfwriaeth yng Nghymru am fod y Gymraeg wedi bod yn ganolog i’r achos.\nMae'r dyfarniad heddiw yn R (Driver) v Rhondda Cynon Taf yn ddyfarniad pwysig ar ad-drefnu ysgolion ac addysg Gymraeg. Mae hefyd yn cadarnhau'r angen i ddehongli cyfraith Cymru yn ddwyieithog gan roi sylw cydradd i'r Gymraeg. Cam pwysig ymlaen. @CyfraithCCC pic.twitter.com/bQqfqI2yss\n— Huw Pritchard (@Huw_Pritchard) July 30, 2020\nMae Comisiynydd y Gymraeg wedi ymateb i’r dyfarniad trwy bwysleisio nad oes modd i gynghorau esgeuluso’r iaith.\n“Mae’r achos hwn yn dangos yn glir i gynghorau fod rhaid i ddisgyblion dderbyn addysg o leiaf o’r un safon a gyda’r un cyfleoedd yn yr iaith o’u dewis hwy,” meddai Aled Roberts.\n“Nid yw hyn yn ddewis, ond yn orfodol yng Nghymru.\n“Mae hefyd yn nodi yn hollol glir, gydag unrhyw gynigion sydd yn mynd i effeithio ar addysg cyfrwng Cymraeg, mae’n rhaid cynnal asesiad trylwyr o’r effaith. Nid dewisol yw hyn chwaith.”\nMae’r Comisiynydd eisoes yn cynnal dau ymchwiliad i ystyried os ydy’r Cyngor wedi torri Safonau’r Gymraeg wrth beidio ystyried effaith cau’r ysgolion ar y Gymraeg.\nLiz Saville Roberts yn croesawu diogelu swyddi ar safle datgomisiynu Trawsfynydd\n“Newyddion gwych i Wynedd” meddai Liz Saville Roberts\nByddai codi ffi ar ymwelwyr i ddringo’r Wyddfa yn “tanseilio ymdrechion i adfer yr economi” – Ceidwadwyr\nY Ceidwadwyr Cymreig yn wfftio awgrymiadau i godi toll ar ymwelwyr


Gwneuthurwr prosiect Pwll Nofio, gwasanaeth pwll nofio - Pwll Gwych\nMae GREATPOOL yn darparu lluniadau dylunio manwl o biblinellau ac ystafelloedd pwmpio\nCynhyrchu Offer Pwll\n25 mlynedd o gynhyrchu offer trin dŵr pwll proffesiynol\nCymorth technegol adeiladu\nCymorth technegol Adeiladu Tramor\nDARPARWR GWASANAETH ATEB SYLWEDDOL BYD-EANG\nRydym yn ddarparwr gwasanaeth sy'n canolbwyntio ar atebion cyffredinol ar gyfer prosiectau pyllau nofio, gan roi ymateb cynhwysfawr i gwsmeriaid ledled y byd o gynllunio, dylunio ac adeiladu prosiectau. Gobeithiwn fod gennym gysylltiad agosach â'n cwsmeriaid ledled y byd, mwy o gamau rhyngweithiol, a dod yn gefnogwr gwych i fwy o berchnogion pyllau, contractwyr, adeiladwyr a phenseiri o bob cwr o'r byd. Rydym yn eich gwahodd i ymuno â'n tîm addasu datrysiadau wedi'u cwblhau mewn pwll nofio a chychwyn eich prosiect pwll nesaf ar unwaith.\nDewis y dyluniadau, y systemau a'r dulliau adeiladu cywir yw'r hyn y gallwn ei wneud i'ch prosiect pwll!\nPWLLAU NOFIO CYSTADLEUAETH\nPWLLOEDD ELEVATED A ROOFTOP\nPWLLAU NOFIO GWESTY\nPWLLIAU NOFIO RESORT\nOffer a system pwll\nRydym yn dylunio, cynhyrchu a chyflenwi offer a systemau o ansawdd uchel neu DRINIAETH DWR pyllau nofio masnachol. sefydliadau a chyfleusterau dŵr cyhoeddus a nodweddion dŵr\nSYSTEM AMGYLCHEDD PWLL NOFIO\nSYSTEM GWRES PWLL A DEHUMIDIFYING\nSYSTEM DISINFECTION PWLL\ngreatpoolyn canolbwyntio ar wasanaethau prosiect pyllau nofio ledled y byd, gan ddarparu atebion un stop i gwsmeriaid ar gyfer cynllunio a dylunio prosiectau pwll nofio, tynnu dyfnhau, cyflenwi a gosod offer, adnewyddu ac adeiladu gwasanaethau technegol, ac ati.\nRydym yn barod i gwasanaethu chi!\nAnfonwch Ymchwiliad Nawr\nFel cwmni cymdeithasol gyfrifol, mae Greatpool wedi bod yn cymryd rhan weithredol mewn gweithgareddau elusennol. Bob blwyddyn, mae ein cwmni'n buddsoddi 5% o'n helw mewn cronfeydd elusennol i helpu plant mewn ardaloedd Tibetaidd tlawd i fynd i'r ysgol.\nCyflenwr proffesiynol Swimmin ...\nMae golau LED tanddwr yn fwy a mwy poblogaidd wrth adeiladu ac addurno pwll nofio, sydd nid yn unig yn ddeniadol ac yn ddiogel ar gyfer defnyddio'r pwll yn ystod y nos, ond hefyd yn helpu i greu awyrgylch cyfareddol a bythgofiadwy trwy ddarparu awyrgylch ychwanegol yn y pwll a'r ardd. GREATPOOL, fel pro ...\nPwll a SPA Pro GREATPOOLl ...\nMae GREATPOOL yn cyflenwi'r dyluniad a'r holl offer a deunyddiau ar gyfer pwll nofio a SPAs gwanwyn poeth gwesty newydd Ramada Group yn Ninas Sanya, Talaith Hainan, China. Yn seiliedig ar ofynion y prosiect a'r cyfathrebu â'r cleient, gwnaeth adran dechnegol GREATPOOL y pr ...\nProsiect pwll cyrchfannau Maldives\nMae GREATPOOL yn ymgymryd â dyfnhau cynllunio a dylunio pyllau nofio, sbaon gwanwyn poeth, tirluniau a pharciau dŵr a chyfleusterau dŵr hamdden dŵr eraill, lluniadau dylunio ymgorffori piblinell, lluniadau cynllun ystafell beiriannau, cynhyrchu a chyflenwi offer, adeiladu a gosod ...\nProsiect Pwll Nofio, Datrysiad Pwll Nofio Awyr Agored, Datrysiad Pwll Nofio Cyhoeddus, Pwll Nofio Infinity Edge, Cwmni Pwll Nofio, Gwasanaeth Pwll Nofio,


Cylch yr Iaith: Twristiaeth yn erydu'r Gymraeg yng Ngwynedd - BBC Cymru Fyw\nImage caption Yn ôl Howard Huws o fudiad Cylch yr Iaith mae twristiaeth yn cael blaenoriaeth "ar bob dim arall" yng Ngwynedd\nMae yna alw ar i Gyngor Gwynedd edrych eto ar eu polisïau'n ymwneud â thwristiaeth yn yr ardal.\nYn ôl mudiad Cylch yr Iaith mae blaenoriaethu twristiaeth yno'n "erydu'r gymuned Gymraeg".\nGwynedd oedd â'r canran uchaf o dai gafodd eu gwerthu fel ail gartrefi neu dai rhent yn y DU y llynedd.\nEr cynnydd yn y dreth ar gartrefi o'r fath, roedd dau o bob pum tŷ gafodd eu gwerthu yno'n ail gartrefi neu'n eiddo i'w rentu.\nFis diwethaf, cafodd y cyngor eu beirniadu o fynd ati'n "slei" i ganiatáu 35 o dai gwyliau moethus, gwerth hyd at £750,000 yr un, ar hen safle gwesty Plas Pistyll ym Mhen Llŷn.\nCyfrifiad 2011: Gwynedd ar y brig o ran tai haf\nGwrthod tai Penrhosgarnedd achos effaith ar y Gymraeg\n"Yn wyneb y gor-ddatblygu a diffyg rheolaeth sydd ar dwristiaeth ar hyn o bryd, [mi ydan] ni'n gofyn am ddiffiniad cadarn o beth yw gormodedd," meddai Howard Huws o Gylch yr Iaith.\n"Mae 'na ddiogelu amgylchedd, mae 'na ddiogelu tirwedd ond pan ti'n sôn am iaith a diwylliant a chymuned does 'na ddim llawer i'w hamddiffyn nhw.\n"Mae twristiaeth yn cael y flaenoriaeth ar bob peth arall. Allwch chi ddim cynnal cymunedau cytbwys ar hynny."\nYn ôl Cyngor Gwynedd, maen nhw wedi cyflwyno treth cyngor o 50% ar ail gartrefi mewn ymateb i sefyllfa maen nhw'n ei alw'n un "bryderus".\nFe fyddan nhw'n rhoi "ystyriaeth fanwl" i ddadleuon Cylch yr Iaith, ac yn "ymateb yn llawn maes o law".\n'Pobl leol methu fforddio tai'\nYn ôl yr aelod seneddol lleol, Liz Saville Roberts, mae'r sefyllfa'n "poeni nifer o bobl yn y sir ac yn ehangach".\n"I bobl leol be' maen nhw'n gweld ydy tai mawr moethus yn cael eu codi a'u plant nhw ar yr un pryd methu fforddio tai," meddai.\n"Ar hyn o bryd mae cyngor fel Gwynedd yn gweld colled yn faint o arian maen nhw'n gallu codi drwy eu treth cyngor achos bod gymaint o gartrefi yn shifftio eu statws i fod yn fusnesau - dyle bod yna ganiatâd cynllunio am hynny.\nImage caption AS Dwyfor Meirionnydd Liz Saville Roberts: 'Angen i Lywodraeth Cymru wneud mwy'\n"Mae o'n dod ag arian mewn i'r ardal yn amlwg ond ar yr un pryd mae'n cael effaith ar y farchnad dai... a datblygwyr sy'n gweld o'n fwy gwerthfawr iddyn nhw fynd i ddatblygu unedau gwyliau mawr yn hytrach na thai fforddiadwy.\n"Mae angen i ni edrych ar bob pŵer sydd ganddo ni'n lleol, ond yn gyffredinol, ac yn sylfaenol, mae gan Lywodraeth Cymru bwerau i ddefnyddio'r gyfundrefn gynllunio er budd ein heconomi ni a'n cymunedau ni, a dwi'n gofyn iddyn nhw wneud hynny'n llawn."\nMewn ymateb, dywedodd Cyngor Gwynedd eu bod yn "llwyr ymwybodol o'r effaith mae ail gartrefi a thai gwyliau yn ei gael ar y cyflenwad o dai sydd ar gael am bris fforddiadwy i bobl leol".\nDywedodd llefarydd y byddan nhw'n croesawu trafodaeth gyda'r llywodraeth a Ms Saville Roberts i gael "datrysiad i'r sefyllfa bryderus yma".\nDywedodd llefarydd ar ran Llywodraeth Cymru: "Rydym wedi ymrwymo i ddarparu 20,000 o gartrefi fforddiadwy yn ystod y tymor hwn o lywodraeth ac rydym wedi pasio deddfwriaeth i roi'r gorau i Hawl i Brynu i ddiogelu ein stoc tai cymdeithasol.\n"Mae arian ar gael i bobl sydd angen help i brynu cartref trwy ein cynllun Cymorth Prynu, sydd ar gael yng Ngwynedd, ac mae'n cynnwys meini prawf sy'n ffafrio pobl leol.\n"Mae treth trafodion tir (land transaction tax), gyda'r cyfraddau cychwyn mwyaf ffafriol yn y DU, yn helpu mwy o bobl i fynd ar yr ystol dai.\n"Mae hefyd yn cynnwys y gyfradd ychwanegol o 3% ar gyfer ail gartrefi. Mae'r holl arian a godir o dreth trafodion tir yn aros yng Nghymru, gan helpu i ariannu ein gwasanaethau cyhoeddus."\nCyngor Gwynedd yn 'slei' am ganiatáu tai gwyliau Llŷn